Χωρίς θέρμανση και φέτος το Δημόσιο ΙΕΚ Αγρινίου - "Έχουμε παγώσει" καταγγέλλουν σπουδαστές - AgrinioPress\nΧωρίς θέρμανση και φέτος το Δημόσιο ΙΕΚ Αγρινίου – “Έχουμε παγώσει” καταγγέλλουν σπουδαστές\nPressRoom Send an email 19/12/2018 , 21:11\nΤο γνωστό πρόβλημα της έλλειψης θέρμανσης παρατηρείται σε μεγάλο βαθμό και φέτος στο Δημόσιο ΙΕΚ Αγρινίου, στο κτίριο του πρώην Πολυκλαδικού Λυκείου.\nΣπουδαστές του Ινστιτούτου Επαγγελματικής Κατάρτισης καταγγέλλουν χαρακτηριστικά στο agriniopress.gr: “Έχουμε παγώσει. Δεν αντέχεται αυτή η κατάσταση. Προσπαθούμε από μόνοι μας να βρούμε κάποια λύση στο πρόβλημα. Έχουμε φέρει αερόθερμα αλλά πέφτει η ασφάλεια. Τώρα μαζεύουμε χρήματα για να αγοράσουμε σόμπα”…\nΤο πρόβλημα της έλλειψης θέρμανσης δεν είναι φετινό καθώς τα τελευταία χρόνια δεν είναι λίγες οι παρόμοιες καταγγελίες από σπουδαστές που έχουν φτάσει στον Τοπικό Τύπο.\nΤο agriniopress.gr επικοινώνησε με τον Διευθυντή του Δημόσιου ΙΕΚ Αγρινίου, Πάρη Βεντίρη, ο οποίος επιβεβαίωσε την ύπαρξη του προβλήματος και τόνισε ότι γίνονται ενέργειες προς αποκατάστασή του.\n“Είναι μία παθογένεια πολλών ετών. Τα κτίρια στα οποία στεγάζονται τα τμήματα του ΔΙΕΚ είναι άνω των 25 ετών. Οι καυστήρες και οι σωληνώσεις δεν είναι απλά πεπαλαιωμένες, αλλά σε ημιθανή κατάσταση. Ο ένας από τους δύο καυστήρες μάλιστα έχει πάψει να λειτουργεί. Η αντικατάστασή του έχει ανατεθεί από τον Δήμο Αγρινίου σε εργολάβο και αναμένεται μέσα στις γιορτές. Ελπίζουμε ότι αυτή η αντικατάσταση θα βοηθήσει, αν όχι στην επίλυση του προβλήματος, στην βελτίωση των συνθηκών κάτω από τις οποίες γίνονται τα μαθήματα”.\nΔημόσιο ΙΕΚ Αγρινίου θέρμανση καταγγελία σπουδαστές\n20/12/2018 , 23:22 στις 11:22:19 ΜΜ\nΚΑΙ ΤΟ ΣΧΟΛΕΙΟ ΣΤΟ ΔΟΚΙΜΙ ΕΙΧΕ ΠΡΟΒΛΗΜΑ ΜΕ ΛΕΒΗΤΑ ΑΠΟ ΤΟ ’82 ΑΛΛΑ ΤΟ ΕΛΥΣΕ ΠΡΟΣΩΡΙΝΑ ΚΑΛΩΝΤΑΣ ΕΞΕΙΔΙΚΕΥΜΕΝΟΥΣ ΤΕΧΝΙΤΕΣ ΙΔΙΩΤΕΣ. ΑΣ ΒΑΛΟΥΜΕ ΚΑΙ ΛΙΓΟ ΠΛΑΤΗ. ΜΗΝ ΤΑ ΠΕΡΙΜΕΝΟΥΜΕ ΟΛΑ ΕΤΟΙΜΑ ΑΠΟ ΤΙΣ ΤΕΧΝΙΚΕΣ ΥΠΗΡΕΣΙΕΣ. ΠΟΥ ΝΑ ΠΡΩΤΟΠΑΝΕ ΑΛΛΩΣΤΕ ΕΧΕΙ ΚΟΝΤΑ ΣΤΟΥΣ ΔΙΑΚΟΣΙΟΥΣ ΔΗΜΟΣΙΟΥΣ ΧΩΡΟΥΣ,\nΟ/Η ΠΑΛΙΟΣ ΑΓΡΙΝΙΩΤΗΣ λέει:\n20/12/2018 , 15:13 στις 3:13:13 ΜΜ\nΠρόβλημα με τη θέρμανση αντιμετωπίζουν όλα τα σχολεία που συστεγάζονται με το ΙΕΚ. ΜΕΓΑΛΗ ΝΤΡΟΠΗ ΚΑΙ ΞΕΦΤΙΛΑ\n20/12/2018 , 23:03 στις 11:03:37 ΜΜ\nΣτο 4ο Λύκειο που πάει το δικό μου μια χαρά λειτουργεί η θέρμανση…


Η Ευγενία Δημητροπούλου είναι η πιο ερωτεύσιμη ηθοποιός εκεί έξω - POPCODE | Oneman\nΓΙΩΡΓΟΣ ΜΥΛΩΝΑΣ 22 Δεκ 2016 ΣΥΝΕΝΤΕΥΞΕΙΣ\nΔεν μπορώ να είμαι αντικειμενικός με την Ευγενία Δημητροπούλου, αφού είμαι ερωτευμένος μαζί της. Όσο ερωτευμένος μπορεί να είναι ένας θεατής μ' ένα αναγνωρίσιμο πρόσωπο μέσω της τηλεόρασης και μιας συνέντευξης που έχει κάνει μαζί του.\nΜια εικόνα που είχα την ευκαιρία να έχω για λίγο λιγότερο από μία ώρα απέναντι μου ένα βράδυ Δευτέρας στην πρώτη σειρά καθισμάτων του θεάτρου Χώρα, Αμοργού 20 στην Κυψέλη όπου η Ευγενία παίζει στη 'Στέλλα Βιολάντη', και αν ήταν στο χέρι μου δεν θα σπίλωνα με οποιουδήποτε είδους συζήτηση.\nΗ 'ΡΟΖΑ ΤΗΣ ΣΜΥΡΝΗΣ'\nΗ Ευγενία πέρα από το θέατρο, υποδύεται την Μαριάννα στην ταινία 'Η Ρόζα της Σμύρνης', σε σκηνοθεσία Γιώργου Κορδέλλα και αποτελεί μια συμπαραγωγή της COSMOTE TV, που κάνει πρεμιέρα την Πέμπτη (22/12) στους κινηματογράφους. Βλέποντας το τρέιλερ της ταινίας αναρωτήθηκα αν η Ευγενία πέρα από την ταινία είχε η ίδια κάποια προσωπική σχέση με την Σμύρνη, όπως οι μισές ελληνικές οικογένειες.\n''Δεν έχω παππού από Σμύρνη, αλλά έχω παππού που πολέμησε στην Μικρά Ασία. Δεν έχω μικρασιατική καταγωγή, αλλά θαυμάζω τα αρώματα, τις γεύσεις, την κουλτούρα και τον πολιτισμό που μας έφεραν οι άνθρωποι από εκεί. Από τη Μικρά Ασία ήρθαν άνθρωποι τρομερά καλλιεργημένοι και πολύ πλούσιοι πολιτισμικά. Αυτό συνέβαλε στο να δημιουργηθεί ένα πολύ ωραίο πολιτισμικό κράμα μόλις ενσωματώθηκαν στην Ελλάδα''.\nάνθρωποι που ξεριζώθηκαν από τον τόπο τους, ήρθαν στην Ελλάδα και κατάφεραν ν' αναγεννηθούν από τις στάχτες τους\nΤέτοιες ιστορίες δίνουν πολύ μεγάλη δύναμη σε όλους μας και ειδικά στην περίοδο που διανύουμε. Παρόλο που οι άνθρωποι από την Ασία που έρχονται στην Ελλάδα είναι πρόσφυγες με διαφορετικούς πολιτικοοικονομικούς όρους από αυτούς της Σμύρνης, θέλω να πιστεύω ότι θα τα καταφέρουν''.\n''Ο Άλεξ ένας από τους τεχνικούς στο δημοτικό θέατρο κατάγεται από το Ιράν και έχει έρθει στην Ελλάδα σαν πολιτικός πρόσφυγας, δεν μπορεί δηλαδή να γυρίσει πίσω και να δει τους δικούς του, τους οποίους συναντάει σε άλλες χώρες. Ο συγκεκριμένος άνθρωπος αν και κινδύνευσε με αποκεφαλισμό στη χώρα του, κατάφερε να δημιουργήσει μια νέα ζωή σε μια νέα πατρίδα. Δουλεύει, είναι πολύ καλά και αγαπάει την Ελλάδα. Αφού τα κατάφερε ο Άλεξ θέλω να πιστεύω πως υπάρχει εδώ μια νέα ζωή για όλους αυτούς τους ανθρώπους.\nΔεν γίνεται, όμως, να μην ήρθε αντιμέτωπη και με την αρνητική πλευρά. Με ακροδεξιούς που επιτίθενται στους πρόσφυγες. ''Δεν έτυχε να συναναστραφώ ανθρώπους που δεν ήθελαν τους πρόσφυγες. Παρόλα αυτά, οι ντόπιοι ήταν δυσαρεστημένοι από τον τουρισμό μας, από την άποψη ότι οι Έλληνες φοβούνται να πάνε εκεί διακοπές''.\nΑπό την πρώτη στιγμή που έμαθα πως η ταινία που πρωταγωνιστεί η Ευγενία Δημητροπούλου ονομάζεται 'Η Ρόζα Της Σμύρνης' σκέφτηκα πως το να τοποθετείς στον τίτλο ενός έργου (βιβλίου, θεατρικού, ταινίας) τη λέξη 'Σμύρνη'/'Πόλη' και ένα ψαγμένο γυναικείο όνομα είναι ένας πολύ εύκολος τρόπος για εγγυημένη εμπορική επιτυχία. Της ζήτησα τη γνώμη της.\n''Η ταινία είναι βασισμένη σε βιβλίο, το οποίο λέγεται 'Ισμαήλ και Ρόζα' και αυτός ήταν ο τίτλος που είχε το πρώτο σενάριο που είχαμε στα χέρια μας. Νομίζω πως ο τίτλος άλλαξε επειδή η ιστορία με τον Ισμαήλ είναι αρκετά μπερδεμένη, αφήνει αρκετά ερωτηματικά και έχει αρκετό σασπένς. Οπότε, οι άνθρωποι της παραγωγής ήθελαν να μην είναι αυτός ο αυτούσιος τίτλος της ταινίας, ενώ δεν πρέπει να ξεχνάμε πως στη Σμύρνη γεννήθηκε όλη η ιστορία και η Ρόζα αποτελεί την κεντρική ηρωίδα του βιβλίου.\nΚαι όσο μαθαίνουμε την ιστορία μας, αυτά τα μέρη δεν θα σταματήσουν να μας ελκύουν. Πηγαίνεις στην Κωνσταντινούπολη και βλέπεις πόσα κοινά έχουμε με τους Τούρκους, πόσες ομοιότητες έχουμε στη γλώσσα μας. Τους έχουμε πάρει και τους έχουμε δώσει τόσα πολλά''.\nΣυνέχισα να παίζω το δικηγόρο του διαβόλου και τη ρώτησα για τους φανατικούς που δεν θέλουν να βλέπουν ομοιότητες μεταξύ Ελλήνων και Τούρκων. ''Αυτά αφορούν περισσότερο εξωτερικές πολιτικές των χωρών. Εμείς οι λαοί δεν έχουμε κάτι να χωρίσουμε. Όσες φορές έχω συναναστραφεί Τούρκους στην Κωνσταντινούπολη, γιατί έχω ταξιδέψει τρεις φορές εκεί για δουλειά, θεωρώ πως δεν έχουμε ουσιαστικές διαφορές. Τουλάχιστον τα άτομα που έχω γνωρίσει, που έχουν και ένα πολιτισμό και ασχολούνται με κάτι ευγενές είναι άνθρωποι που εκφράζονται πάρα πολύ θετικά και με μεγάλο σεβασμό για την Ελλάδα. Είναι οι ίδιοι Τούρκοι που διαφωνούσαν για παράδειγμα να γίνει τζαμί η Αγιά Σοφιά''.\nΗ Ευγενία βρέθηκε στην Τουρκία, για τα γυρίσματα της ταινίας, δύο μέρες πριν το πραξικόπημα, ενώ το συνεργείο και τον Τάσο Νούσια τους βρήκε εκεί. ''Πήγαμε σε πολύ δύσκολη περίοδο, δεδομένου ότι είχε μόλις γίνει το τρομοκρατικό χτύπημα στο αεροδρόμιό τους. Ταξιδέψαμε λίγες μέρες μετά και ένιωθες την ατμόσφαιρα τεταμένη. Έμπαινες σε ένα τόπο που πριν λίγο καιρό είχαν σκοτωθεί τόσοι άνθρωποι. Η Κωνσταντινούπολη ήταν αναστατωμένη, υπήρχε πολύ μεγάλη αστυνόμευση, ένταση και ένας διάχυτος φόβος.\nΕκείνες τις μέρες έτυχε να δειπνίσω μ' ένα φιλικό ζευγάρι Τούρκων και όταν τους ρώτησα για το αν φοβούνταν με την κατάσταση που επικρατούσε, μου είπαν: 'πιο πολύ φοβόμαστε τα εσωτερικά μας θέματα παρά κάποια εξωτερική απειλή' και όπως αποδείχθηκε λίγες μέρες μετά, είχαν δίκιο''.\n''Δεν είμαι λάτρης του παρελθόντος με την έννοια να λέω ότι παλιά ήταν όλα καλύτερα. Μου αρέσει να μαθαίνω πράγματα για το παρελθόν, μου αρέσει η ιστορία αλλά πιστεύω ότι πρέπει να παίρνουμε τα καλά στοιχεία από το παρελθόν και να προχωράμε μπροστά. Παρόλα αυτά, όταν βλέπω ένα αντικείμενο της γιαγιάς μου, μπαίνω σε ένα χρονοντούλαπο και το ευχαριστιέμαι πολύ.\nΚάπου εδώ αποφάσισα να της πως την μισή αλήθεια από αυτά που περιγράφω στις πρώτες παραγράφους του κειμένου. Τη ρώτησα αν η αγνότητα και η καθαρότητα που εκπέμπει αποτελούν χαρακτηριστικά της στην πραγματική της ζωή. Με ευχαρίστησε με την μετριοφροσύνη ανθρώπου που ακούει για πρώτη φορά ένα κομπλιμέντο και συνέχισε λέγοντας: ''Στη ζωή μου είμαι σχετικά ήσυχη. Βέβαια, στη δουλειά μου έχω τη χαρά να υποδύομαι και ακραίους ρόλους, μακρυά από τον εαυτό μου, γιατί αλλιώς θα ήταν βαρετό. Σε κάθε ρόλο βρίσκω κοινά στοιχεία με τον χαρακτήρα μου. Για παράδειγμα, ένα κοινό που έχω με την Μαριάννα είναι πως μου αρέσει να φτιάχνω πράγματα με τα χέρια μου. Για καιρό έφτιαχνα μικρές κατασκευές όπως αγαλματάκια από σύρμα. Μου αρέσει να παίρνω πράγματα που για τους άλλους δεν έχουν καμία αξία και να τα μεταμορφώνω.\nΥποδυόμενη την Μαριάννα προσπαθούσα πάρα πολλές φορές να καταλάβω πως είναι να μεγαλώνεις με έναν άνθρωπο που σε αγαπάει πολύ (βλ. Ρόζα, τη γιαγιά της Μαριάννας), αλλά σε καταπιέζει ταυτόχρονα. Έναν άνθρωπο από τον οποίο σε χωρίζουν πολλά χρόνια ηλικίας, αλλά είσαι πολύ δεμένος μαζί του και είναι λογικό να σκέφτεσαι ότι σύντομα θα τον αποχωριστείς''.\nΜετά τη Ρόζα η κουβέντα πήγε στα social media. Όχι, δεν ήταν πρόφαση για να της ζητήσω να με κάνει φίλο στο facebook. ''Έχω δύο προφίλ που τα χειρίζομαι εγώ. Βλέπω όλα τα μηνύματα και απαντάω μόνο εγώ. Υπάρχει και ένα fanpage που όπως αναγράφει το ίδιο εγώ δεν έχω καμία σχέση. Με το facebook τα πάω έτσι κι έτσι, γιατί πολλές φορές δημιουργούνται παρεξηγήσεις με ανθρώπους που μου έστειλαν μηνύματα και εγώ δεν τα διάβασα.\nΠροτιμώ το instagram στο οποίο είμαι πιο ενεργή. Μου αρέσει, γιατί έχει πολλές εικόνες και είναι γρήγορο, ενώ με το twitter έχω καιρό να ασχοληθώ και δεν ξέρω καν αν υπάρχει ακόμα ο λογαριασμός μου. Γενικώς, είμαι αρκετά αυθόρμητη και ανεβάζω πράγματα χωρίς να τα σκεφτώ. Αυτή την περίοδο ανεβάζω σχεδόν μόνο πράγματα που έχουν να κάνουν με τη δουλεια. Δεν μπήκα στη διαδικασία να φτιάξω κάποιο άλλο προφίλ που δεν θα ξέρει ο κόσμος, γιατί με τους λίγους ανθρώπους που θέλω να επικοινωνώ το κάνω μέσω τηλεφώνου''.\nΤη ρώτησα αν της στέλνουν περίεργα πράγματα οι θαυμαστές της. ''Μου έχουν στείλει κατά καιρούς διάφορα περίεργα, αλλά συνήθως εκφράζονται πολύ καλά και είναι ευγενικοί.\nΗ Ευγενία έχει συμμετάσχει στο 'The two faces of January'' που κυκλοφόρησε το 2014 με πρωταγωνιστές τον Βίγκο Μόρτενσεν και την Κίρστεν Ντανστ. Από ξένους ηθοποιούς θαυμάζει την Μέριλ Στριπ, την Μάριον Κοτιγιάρ, την εξέλιξη του Λεονάρντο ντι Κάπριο και τον Τζόνι Ντεπ, που της αρέσει και σαν άντρας.\n''Εκτός από τη 'Στέλλα Βιολάντη', παίζω από Τετάρτη μέχρι Κυριακή την Οφηλία στον Άμλετ στο Δημοτικό Θέατρο Πειραιά, ενώ κάθε μέρα εκτός από σήμερα κάνω πρόβες για τη 'Νίκη' του Χωμενίδη που θα ανέβει τον Φλεβάρη μετά τον Άμλετ σε σκηνοθεσία Σταμάτη Φασουλή στο Ίδρυμα Μείζονος Ελληνισμού. Τη Νίκη θα την υποδυθούμε τρία άτομα. Η Φιλαρέτη Κομνηνού, εγώ στην εφηβική της ηλικία και ένα μικρό κοριτσάκι''.\n* Η 'Στέλλα Βιολάντη' παίζεται κάθε Δευτέρα και Τρίτη στο θέατρο Χώρα, Αμοργού 20, Κυψέλη.\n*Ο 'Αμλετ' παίζεται από Τετάρτη μέχρι και Κυριακή στο Δημοτικό Θέατρο Πειραιά, Ηρώων Πολυτεχνείου & Βασ. Γεωργίου, Πειραιάς


ΠΑΤΕΡΙΚΗ ΘΕΟΛΟΓΙΑ: Συγνώμη για ότι σκέφτηκα Posts\nΤί λένε οι Άγιοι Πατέρες Πώς πρέπει να βλέπωμε τα σημεία σήμερα FAITH A BOOK FOR ALL CHRISTIANS THE INNER UNITY OG PHILOKALIA THE PHILOKALIA YESTERDAY AND TODAY LIBRARIES ΒΙΒΛΙΟΘΗΚΗ Α ΒΙΒΛΙΟΘΗΚΗ Β ΒΙΒΛΙΟΘΗΚΗ Γ CHURCH General Introduction Preface to the Revised Edition Chapter i. - The Church under the Apostles Chapter ii. - Jesus Christ Chapter iii. - The Apostolic Age Chapter iv. - St. Peter and the conversions of the Jews Chapter v. - St. Paul and the conversion of the gentiles Chapter vi. - The great Tribulation (Matt. 24:21) Chapter vii. - St John and the last stadium of the Apostolic period Chapter viii. - Christian life in the Apostolic Church Chapter ix. - Worship in the Apostolic Age Chapter x. - Organization of the Apostolic Church Chapter xi - Theology of the Apostolic Church Chapter xii - The new Testament ПРАВОСЛАВИЕ INDEX Δευτέρα, 3 Φεβρουαρίου 2014\nΣυγνώμη για ότι σκέφτηκα Δευτέρα, Φεβρουαρίου 03, 2014\nΑράδιαζε με σιγουριά πάνω στην μεταφορική ταινία τα ψώνια που είχε μαζέψει στο καροτσάκι. Ατέλειωτα τα εφόδια, γέμισε η ταινία. Γεμάτο και το καρότσι. Έριξε μια ματιά στην κυρία που ήταν μετά από αυτήν. Κρατούσε στα χέρια της ένα γάλα κι ένα γιαουρτάκι. Χαμογέλασε και της είπε ευγενικά. “Παρακαλώ περάστε, έχετε μόνο δύο πράγματα”. Εκείνη αρνήθηκε μ’ ένα ξερό “όχι, ευχαριστώ” και βάλθηκε να κοιτά τα ξένα ψώνια με αυστηρό ύφος. Τα μάτια της χτένιζαν ένα προς ένα όλα τα προϊόντα. Το σκελετωμένο της πρόσωπο σκαμμένο απ’ τα χρόνια γινόταν ακόμη πιο άγριο από το συνοφρύωμα για την ξένη αφθονία. Φορούσε ένα φουστάνι φτηνιάρικο αγορασμένο μάλλον από λαϊκή και τα μαλλιά της ψαρά, άβαφα την έκαναν να φαίνεται πολύ μεγαλύτερη από την πραγματική της ηλικία Μετρούσε τα πάντα επάνω στην ταινία. Την καλοτυλιγμένη φέτα, το σαλάμι, το κρέας … Σταμάτησε για λίγο ύστερα έβγαλε από μια θήκη τα γυαλιά της πρεσβυωπίας και τα φόρεσε. Οι αριθμοί απ΄το κασέρι καθάρισαν, 12.65ευρώ! Καλά, πόσο έχει το κιλό, αναρωτήθηκε. Εγώ, αυτό που παίρνω είναι ημίσκληρο και κάνει μόνο 5.5ευρώ το κιλό. Και τα πέντε πακέτα μακαρόνια τι τα θέλει; Για πόλεμο πάμε; Μπουκάλια κρασί, μπύρας, αναψυκτικά. Πάρτι θα κάνουν; Χμ, και φρούτα. Κοίταξε την νεαρή μάνα που τακτοποιούσε τα ψώνια της. Την έκοψε από πάνω μέχρι κάτω. “Δεν μου φαίνεται για φτωχή” σκέφτηκε. Τα σημερινά παιδιά δεν έχουν καμιά ντροπή. Έχει κι ένα ντεκολτέ. Κάθε φορά που σκύβει στο καρότσι βγαίνουν όλα στην φόρα” Πριν αποσώσει την σκέψη της ένιωσε τον φαλακρό πίσω της στην ουρά για το ταμείο να τεντώνεται για να πάρει καλύτερη θέση στο θέαμα. Σήκωσε το κεφάλι της και τόβαλε μπροστά στα μούτρα του αναγκάζοντάς τον να κάνει πίσω. “Πίσω μου σ’ έχω σατανά” παραλίγο να της ξεφύγει. Είδε το παρθένο ελαιόλαδο και της έτρεξαν τα σάλια. Τα τελευταία δύο χρόνια στο σπίτι έτρωγαν απλό φτηνιάρικο\nελαιόλαδο αγνώστου προέλευσης. Ώρες ώρες της μύριζε σαν το αυτοκίνητό τους. Κι εκείνο το χαρτί υγείας πολυτελείας ήταν πανάκριβο. Όχι σαν το δικό τους από επαναχρησιμοποιημένο χαρτί. Ήταν όμως πολύ φτηνότερο, σχεδόν στο μισό. Τόπαιρνε στην λαϊκή απ’ το κυρ-Στέλιο, νάναι καλά. “Ήμαρτον θεέ μου” σκέφτηκε ”κονσέρβες!. Τι θα τις κάνουν; Μπά, αυτοί κάτι έμαθαν και ετοιμάζονται. Μας τόπε κι ο κουνιάδος μου. Αυτός έχει άκρες στο Άγιον Όρος. Έμαθε λέει από έναν πνευματικό ότι τώρα τον Δεκέμβριο όλα θα τελειώσουν. Μαζέψτε τρόφιμα” Έτσι τους είπε. Καλό αυτό αλλά χρειάζονται λεφτά για να τα αγοράσεις. Και τα ρημάδια έπαψαν να υπάρχουν. Ας είναι καλά αυτοί οι άχρηστοι πολιτικοί που μας έφεραν σ’ αυτή την κατάσταση και έχασαν δουλειά και ψωμί. Τώρα καθαρίζει καμιά πολυκατοικία για να μην πεθάνουν της πείνας. Έχει τον άντρα της με εγκεφαλικό. Τόπαθε μόλις του ανακοίνωσαν την απόλυση. Όλα της ήρθαν μαζεμένα. Ο μεγάλος της γιος φευγάτος στον Καναδά εδώ κι ένα χρόνο. Ο μικρός της φαντάρος. Η κατάσταση δραματική. Ευτυχώς στην εκκλησία του Άϊ-Χριστόφορου μοιράζουν μεσημεριανό και την βολεύει κάθε μέρα με λίγο φαγητό. Κοιτάζει στην ταινία τα ψώνια να κάνουν παρέλαση και θαρρείς την έπιασε κακία και φθόνος για την κοπέλα που τα αγόραζε. “Εμείς δεν έχουμε να φάμε κι αυτή, για δες. Πρέπει να βγάζει πολλά λεφτά. Η κρίση δεν την άγγιξε. Δες και το μικρό της στο καρότσι, καλοντυμένο. Όχι σαν και μένα μ’ αυτό το τσίτι το ξεθωριασμένο. Όλοι κρατούν από ένα δυό πράγματα κι αυτή ένα καρότσι γεμάτο με τα όλα του.” Γρννν, γρννν η μηχανή σαν πολυβόλο στα επιδέξια και γρήγορα χέρια της ταμία καταγράφει με το lazer gun πάνω στο bar code ότι περνάει από μπροστά της. Δύο απανωτά χτυπήματα και η απόδειξη/κορδέλα βγαίνει με θόρυβο. “εκατόν ογδόντα πέντε και εβδομήντα δύο, παρακαλώ” Βλέπει τα τέσσερα πενηντάρικα που βγαίνουν από το πορτοφόλι της κοπέλας και γουρλώνει τα μάτια της με οργή. “Τόσα παίρνω εγώ τον μήνα!” “Κυρία, κυρία ένα και ογδόντα”. Ξεκόλλησε από τις βασανιστικές σκέψεις, πλήρωσε και πήρε το γάλα και το γιαουρτάκι. Έφτασε στο σπίτι μαυρισμένη. Έκανε τον σταυρό της μπρος το εικόνισμα και ζήτησε συγχώρεση για τις κακές σκέψεις που έκανε. Δεν μπόρεσε όμως να κρατήσει μέσα της την αδικία. “Και συ Θεούλη μου αλλού δίνεις με το παραπάνω κι αλλού με το σταγονόμετρο, συγχώρα με.” Χάϊδεψε τον άντρα της και πήρε τον δρόμο για την εκκλησία. Να πάρει το μεσημεριανό τους φαγητό. Κάτω από τον χώρο της εκκλησίας, εκεί που κάνουν τις δεξιώσεις για τα μνημόσυνα. Εκεί καμιά κατοστή ξόμαχοι της κρίσης τρώνε την συμπόνια κάποιων ψαγμένων. Εκεί στα πόδια του Θεού και κάτω από την εποπτεία του. Χαιρέτησε τον Παπα-Γιώργη και την κυρά Βασιλική, μια από τις εθελόντριες, και άπλωσε το χέρι να πάρει τα πιάτα με το φαγητό που της πρόσφεραν. Και τότε, την είδε. Στην άκρη, εκεί στις σκάλες απ’ την πίσω μεριά της εκκλησίας μιλούσε με τον νεωκόρο. Νέα, ξανθιά, όμορφη με στητό στήθος και ντεκολτέ. Φορούσε το ίδιο φουστάνι που είχε και στο super market. Ναι, ήταν αυτή η κοπέλα με τα πολλά ψώνια. Απόρησε για λίγο και ύστερα ρώτησε τον παπά. “Ποια είναι αυτή παπα-Γιώργη; Αν έβλεπες πόσα ξόδιασε για την κολοκοιλιά τους, συμπάθα με, θα τρελαθείς. Πρέπει να το φυσάει. Θάχει πολλά χρήματα έ; Τι θέλει αυτή εδώ;” Ο ιερωμένος την κοίταξε μισοχαμογελώντας. Κούνησε το κεφάλι του και ύστερα αργά με κείνο τον ήρεμο τόνο της φωνής του της απάντησε. “Είναι μία από κείνες τις λίγες ψυχούλες του Θεού που ταΐζουν τα φτωχά και αδύναμα πλάσματα Του. Ένα από αυτά είσαι και συ και ο άντρας σου. Και για να μην κάνεις ανόητους συνειρμούς, αυτή η ψυχούλα καταθέτει κάθε φορά το ένα τρίτο του μηνιαίου μισθού της. Έτσι τόπε ο Χριστός. Η αξία βρίσκεται στο υστέρημά σας. Από αυτό να δίνετε” Δεν είχε πολλά να σκεφτεί, μόνο ένα. Αυτό που της ήρθε αυθόρμητα. Γονάτισε μπρος της και πήρε το άσπρο λεπτό της χέρι και τόφερε στα χείλη της. Αυτά που βγήκαν από μέσα της ξεψυχισμένα μόνο αυτή κι ο Θεός τα άκουσε.”Να σ’ έχει καλά ο Θεός. Συγνώμη, για ότι σκέφτηκα”\nRelated Posts: Συγνώμη για ότι σκέφτηκα\nΣυγνώμη για ότι σκέφτηκα 0


ΜΙΘΡΙΔΑΤΗΣ ΣΤ’ : Η ΤΕΛΕΥΤΑΙΑ ΑΝΑΛΑΜΠΗ ΤΟΥ ΕΛΛΗΝΙΣΜΟΥ ΑΠΕΝΑΝΤΙ ΣΤΗΝ ΡΩΜΗ | ΤΟ ΝΕΟ ΕΛΛΗΝΩΝ ΔΙΚΤΥΟ\nΜΙΘΡΙΔΑΤΗΣ ΣΤ’ : Η ΤΕΛΕΥΤΑΙΑ ΑΝΑΛΑΜΠΗ ΤΟΥ ΕΛΛΗΝΙΣΜΟΥ ΑΠΕΝΑΝΤΙ ΣΤΗΝ ΡΩΜΗ\nΜΙΘΡΙΔΑΤΗΣ ΣΤ’ Ο ΕΥΠΑΤΟΡΑΣ ΚΑΙ ΔΙΟΝΥΣΟΣ\nΠροτομή με παρουσίαση του Βασιλέα Μιθριδάτου στ’ μεταξύ του Αλεξάνδρου του Μέγα ,(ανάκληση κεφαλιού ) και του ημίθεου Ηρακλή, (λεοντοκεφαλή ) δηλαδή με αναφορά σε δυο από τις μεγαλύτερες μορφές των Ελλήνων .\nΓράφει ο Γιώργος Κλοκίδης*\nΟ Μιθριδάτης ΣΤ΄, ο επονομαζόμενος Ευπάτορας και Διόνυσος υπήρξε, δίχως αμφιβολία, η επιφανέστερη προσωπικότητα του Βασιλείου του Πόντου και μία από τις πλέον εξέχουσες φυσιογνωμίες ολοκλήρου του Ελληνιστικού κόσμου.\nΓια να μπορέσουμε να προσεγγίσουμε χρονικά το ιστορικό πλαίσιο μέσα στο οποίο κινήθηκε ο Μιθριδάτης ΣΤ΄ και να διερευνήσουμε με ασφάλεια τις πτυχές του χαρακτήρα και της προσωπικότητας του, αλλά και να γίνει μία ενδελεχής και αμερόληπτη αποτίμηση της προσφοράς και του έργου του, θα πρέπει πρώτα να κάνουμε μία σύντομη διαδρομή στην ιστορία του Πόντου και του περιβάλλοντος μέσα στο οποίο μεγάλωσε.\nΤο όνομα Πόντος, ως γεωγραφική ενότητα, στην αρχαιότητα περιλάμβανε τις παράλιες περιοχές του Ευξείνου Πόντου. Σύμφωνα με τον Ηρόδοτο, τον Ξενοφώντα και άλλους αρχαίους ιστοριογράφους, Πόντος ονομάζεται η παραλιακή λωρίδα των βορειοανατολικών ακτών της Μικράς Ασίας,η οποία περιλαμβάνει τα εδάφη ανάμεσα στο Φάση ποταμό, κοντά στον οποίο βρίσκεται η σημερινή πόλη Bατούμ της Γεωργίας, και την Hράκλεια την Ποντική. Πολλοί γεωγράφοι και ιστορικοί οριοθετούν τα δυτικά του σύνορα από τις εκβολές του Άλυος ποταμού κοντά στην πόλη Σινώπη, την πρώτη Ελληνική αποικία στον Εύξεινο Πόντο. Στο εσωτερικό η περιοχή εκτείνεται σε βάθος 200 έως 300 χιλιομέτρων, οριοθετημένη από την ίδια τη φύση που τη διαχώρισε από την υπόλοιπη Mικρά Aσία με τη δυσπρόσιτη οροσειρά των Ποντικών ορέων.\nΧάρτης του Βασιλείου του Πόντου, πριν από τη βασιλεία του Μιθριδάτη Στ ‘(σκούρο μωβ), μετά τις κατακτήσεις του (μωβ), κατακτήσεις του στους πρώτους Μιθριδατικούς πολέμους (ροζ) και του Πόντου «το σύμμαχο το Βασίλειο της Αρμενίας (πράσινο).Πηγή :V. Yanko-Hombach, A.S. Gilbert, N. Panin, P. M. Dolukhanov: The Black Sea Flood Question: Changes in Coastline, Climate, and Human Settlement, Springer, Netherlands, 2007, and with Appianus, Plutarchus & Strabo.\nΗ περιοχή του Πόντου ήταν οικεία στους αρχαίους Έλληνες από τους μυθικούς χρόνους. Ο Φρίξος με την αδελφή του Έλλη κατά τη διαφυγή τους από τον Ορχομενό της Βοιωτίας κατευθύνθηκαν, πάνω σε χρυσόμαλλο κριάρι, προς την Κολχίδα. Καθώς όμως πετούσαν πάνω από τη θάλασσα, η Έλλη δεν άντεξε την κούραση, γλίστρησε και έπεσε στο πέλαγος που από τότε ονομάστηκε Ελλήσποντος. Ο Φρίξος κατάφερε να φτάσει στην Κολχίδα όπου παντρεύτηκε την κόρη του βασιλιά Αιήτη, Χαλκιόπη. Ο Ιάσων κατά την Αργοναυτική εκστρατεία, στην πορεία του προς την Κολχίδα, προσάραξε την «Αργώ» στα παράλια της Σινώπης, όπου γνώρισε τους κατοίκους της περιοχής, τους Χάλυβες.\nΚατά την ιστορική περίοδο, προς τα τέλη της δεύτερης χιλιετίας π.X., πραγματοποιούνται εμπορικά ταξίδια στην περιοχή αυτή για την αναζήτηση κυρίως χρυσού και άλλων μεταλλευμάτων. Έτσι δημιουργούνται οι πρώτοι εμπορικοί σταθμοί. Κατά τον 8ο π.Χ. αιώνα οι σταθμοί αυτοί μετατρέπονται σε μόνιμα οικιστικά κέντρα. Μιλήσιοι άποικοι ιδρύουν τη Σινώπη, η οποία γρήγορα γίνεται μεγάλο εμπορικό λιμάνι και ισχυρή ναυτική δύναμη. Με τη σειρά της η Σινώπη δημιουργεί νέες αποικίες – πόλεις σε όλο το μήκος των βορείων παραλίων της Μικράς Ασίας με σπουδαιότερες την Αμισό, τα Κοτύωρα, την Τρίπολη, την Κερασούντα, την Τραπεζούντα κ.α. Σπουδαιότερη όλων η Τραπεζούντα, η ίδρυση της οποίας χρονολογείται από το 756 π.Χ.\nΑπό τον 5ο π.Χ. αιώνα οι παράλιες πόλεις του Πόντου είναι φόρου υποτελής στους Πέρσες διατηρώντας μια ιδιότυπη αυτονομία και ανεξαρτησία. Κατά την περίοδο της κοσμοκρατορίας του Μεγάλου Αλεξάνδρου είναι πλήρως ανεξάρτητες και στρέφονται προς τη μεσόγειο θάλασσα όπου ανακαλύπτουν νέες πηγές πλούτου, όπως σίδηρο, χαλκό, άργυρο. Στα πρώιμα Ελληνιστικά χρόνια η περιοχή του Πόντου αποτελούσε τμήμα του Βασιλείου των Σελευκιδών.\nΣτρατεύματα της περιόδου και περιοχής του Μιθριδάτη\nΚατά τους τρεις τελευταίους προχριστιανικούς αιώνες αναπτύχθηκε στην περιοχή το ανεξάρτητο Βασίλειο του Πόντου με πρωτεύουσα την Αμάσεια και αργότερα τη Σινώπη. Το Βασίλειο σχηματίστηκε το 281 π.Χ. από τη δράση του Μιθριδάτη του Α΄ του επονομαζόμενου «Κτίστη». Μετά το θάνατο του Μεγάλου Αλεξάνδρου, οι διάδοχοι του οδηγήθηκαν σε σφοδρές συγκρούσεις για την επικράτηση στα εδάφη της αχανούς αυτοκρατορίας του. Ο Μιθριδάτης αρχικά βρίσκεται στο πλευρό του Ευμένη του Καρδιανού. Μετά την ήττα του τελευταίου στη μάχη της Γαβιηνής (316 π.Χ.), συντάσσεται με το νικητή Αντίγονο τον Μονόφθαλμο.\nΓρήγορα απολαμβάνει μεγάλης εκτίμησης και αναπτύσσει προσωπική φιλία με τον γιο του Αντίγονου, Δημήτριο τον Πολιορκητή. Κάποια στιγμή η κατάσταση αυτή άλλαξε και έπεσε σε δυσμένεια. Ο Αντίγονος αποφάσισε να τον σκοτώσει. Ο Πλούταρχος αναφέρει ότι ο Αντίγονος όρκισε τον γιό του να μην μαρτυρήσει τις προθέσεις του. Μη τολμώντας να παραβεί τον όρκο του, ο Δημήτριος ζήτησε από τον φίλο του να πάνε για περίπατο στην παραλία. Εκεί ο Δημήτριος έγραψε με το ξίφος του στην άμμο: «Φύγε Μιθριδάτη». Ο Μιθριδάτης κατάλαβε τι επρόκειτο να του συμβεί και την ίδια νύχτα απέδρασε. Μετά τη διαφυγή του, ο Μιθριδάτης κατέφυγε στη Γάνγρα, μία περιοχή της ορεινής Παφλαγονίας. Αργότερα, μαζί με μία μερίδα υποστηρικτών του κατέλαβε μία ισχυρή θέση στα Κιμίατα της Παφλαγονίας, τα οποία αποτελούσαν φυσικό οχυρό και βρισκόταν στους πρόποδες του όρους Ολγάσσιου, κοντά στις δυτικές όχθες του Άλυος ποταμού.\nΒασιλικοί Στρατιώτες της Βιθυνίας του 79 π.Χ.\nΜε το πέρασμα του χρόνου, στο στρατό του κατετάγησαν πολλοί άνδρες με ποικίλες προελεύσεις. Όταν ισχυροποιήθηκε, κινήθηκε προς τις γύρω περιοχές καλώντας τους Παφλαγόνες, που είχαν πέσει σε νέο ζυγό να συνταχθούν μαζί του. Το ίδιο έκανε και με τους Καππαδόκες που είχαν υποφέρει πολλά από την Περσική διοίκηση. Στη συνέχεια κατελάμβανε τη μία περιοχή μετά την άλλη. Στην πορεία των κατακτήσεων ενισχυόταν το κύρος του ως ανεξάρτητου ηγεμόνα. Με τον τρόπο αυτό έθεσε τα θεμέλια για την ίδρυση του Βασιλείου του Πόντου. Το 281 π.Χ. ανακηρύσσεται βασιλιάς του Πόντου, λαμβάνοντας το προσωνύμιο «Κτίστης». Πολύ γρήγορα το Βασίλειο του Πόντου επεκτάθηκε με ταχύτατους ρυθμούς έτσι που στην επικράτεια του περιλαμβάνεται ολόκληρη η Μικρά Ασία άλλα και περιοχές πέρα από αυτήν. Στα χρόνια που ακολούθησαν το Ποντιακό Βασίλειο υπέστη μία σειρά εδαφικών ανακατατάξεων. Ανάλογα με τη στρατιωτική και διοικητική ικανότητα του εκάστοτε βασιλιά του προστίθεντο εδάφη επεκτείνοντας την επικράτεια του ή και το αντίστροφο. Κατά την περίοδο της βασιλείας του Μιθριδάτη ΣΤ΄ του Ευπάτωρα θα αποτελέσει το πιο δυναμικό κέντρο αντίστασης στη Ρωμαϊκή επέκταση.\nΑΠΟ ΤΗ ΓΕΝΝΗΣΗ ΣΤΗΝ ΕΦΗΒΕΙΑ\nΟ Μιθριδάτης ΣΤ΄ ο Ευπάτωρ γεννήθηκε το 132 π.Χ. στην πρωτεύουσα του Βασιλείου του Πόντου, τη Σινώπη. Ο θείος του, Φαρνάκης, το 162 π.Χ. μετέφερε την πρωτεύουσα από την Αμάσεια, την πρώτη πρωτεύουσα του Πόντου, στη Σινώπη. Ο πατέρας του, Μιθριδάτης Ε΄ ο Ευεργέτης, ήταν ο πιο σημαντικός ως τότε βασιλιάς της δυναστείας των Μιθριδατών. Η μητέρα του, πριγκίπισσα Λαοδίκη, ήταν κόρη του βασιλιά της Αυτοκρατορίας των Σελευκιδών Αντίοχου Δ΄ του Επιφανούς.\nΓύρω από τη γέννηση και την παιδική του ηλικία δημιουργήθηκαν διάφοροι μύθοι, οι οποίοι συνδέθηκαν με υπερφυσικά γεγονότα. Λέγεται ότι τη στιγμή της γεννήσεως του εμφανίστηκε στον ουρανό ένας εκτυφλωτικός κομήτης, ο οποίος έδειξε την πορεία του, τη διάρκεια της βασιλείας του και την έκταση των κατακτήσεων του. Όταν ήταν ακόμη μωρό, λέγεται πως είχε πέσει κεραυνός στην κούνια του, όπως είχε γίνει και με τον Διόνυσο, που του έκαψε τα σπάργανα και του άφησε μια πληγή στο κεφάλι, την οποία αργότερα έκρυβε με την πλούσια κόμη του. Αυτός ήταν και ο λόγος που πήρε το προσωνύμιο Διόνυσος. Σε αντίστοιχο περιστατικό αναφέρεται πως όταν ο Μιθριδάτης ανδρώθηκε, έπεσε κεραυνός στο δωμάτιο του, την ώρα που κοιμόταν και πυράκτωσε τις αιχμές των βέλων του, τα οποία ήταν στην κρεμασμένη φαρέτρα. Οι μάντεις ερμήνευσαν τον οιωνό και του ανέφεραν πως η μεγαλύτερη δύναμη του στρατού του θα είναι οι τοξότες.\nΠέρα από τους μύθους, ο Μιθριδάτης ΣΤ΄, αν και Πέρσης στην καταγωγή από την πλευρά του πατέρα του, μεγάλωσε σ’ ένα πλήρως εξελληνισμένο περιβάλλον. Η γενέτειρα του, η Σινώπη, πρωτεύουσα του Βασιλείου του Πόντου ήταν μία καθαρά Ελληνική πόλη. Η δυναστεία του ήταν από πολλά χρόνια εξελληνισμένη. Μεγάλωσε και μορφώθηκε έχοντας φίλους και συντρόφους Έλληνες, γόνους ισχυρών οικογενειών του Πόντου. Από τα παιδικά του χρόνια φάνηκε ότι ήταν ιδιαίτερα έξυπνος και γεροδεμένος.\nΗ εκπαίδευση του έγινε σύμφωνα με τα Ελληνιστικά πρότυπα. Έτσι, η ενασχόληση του με τα γράμματα και τις τέχνες άρχισε από πολύ νωρίς. Έλαβε μαθήματα φιλοσοφίας, μουσικής και ποίησης. Εκπαιδεύτηκε πάνω στη ρητορική τέχνη και την ιατρική. Έγινε δεινός ρήτορας, το οποίο του φάνηκε πολύ χρήσιμο στη μετέπειτα πορεία του, και απέκτησε σημαντικές ιατρικές γνώσεις. Η εκπαίδευση του, επίσης, περιελάμβανε ασκήσεις στις πολεμικές τέχνες. Γυμναζόταν σκληρά, ιδιαίτερα στο κυνήγι, στην ιππική τέχνη, στην τοξοβολία και τον ακοντισμό. Είχε ως πρότυπο του τον Μέγα Αλέξανδρο. Τα κατορθώματα του είχαν μαγέψει την παιδική του φαντασία και ήθελε να του μοιάσει.\nΤο 120 π.Χ. και σε ηλικία μόλις 12 ετών, ο Μιθριδάτης ΣΤ΄ έζησε μία τραυματική εμπειρία, η οποία θα επιδράσει καταλυτικά στην ψυχολογία του. Ο πατέρας του Μιθριδάτης Ε΄ ο Ευεργέτης δολοφονήθηκε από ανθρώπους που έβαλε η γυναίκα του Λαοδίκη. Η Λαοδίκη αναλαμβάνει την αντιβασιλεία και του ορίζει κηδεμόνες. Το κλίμα αρχίζει να γίνεται βαρύ για τον Μιθριδάτη και ψάχνει τρόπο για να αποδράσει από το παλάτι. Κάποια ημέρα ζήτησε να πάει στο κυνήγι μόνος του. Οι κηδεμόνες του, χωρίς να καταλάβουν τις προθέσεις του, τον αφήνουν. Αυτός αρπάζει την ευκαιρία και εξαφανίζεται στα πυκνά δάση του όρους Παρυάδρη.\nΕκεί αρχίζει ο αγώνας επιβίωσης για τον Μιθριδάτη. Ζει από το κυνήγι και κοιμάται στην ύπαιθρο ως προγραμμένος. Η μητέρα του Λαοδίκη ανακηρύχθηκε βασίλισσα. Η ζωή στο βουνό δυνάμωσε το σώμα του και σκλήρυνε την ψυχή του. Απέκτησε τρομερή αντοχή και ακατάβλητη θέληση. Ένα ακόμη χαρακτηριστικό γνώρισμα που απέκτησε κατά τη διάρκεια της διαβίωσης του στο βουνό είναι η δυσπιστία του προς τους πάντες, κάτι που θα τον ακολουθήσει σε όλη του τη ζωή. Μέσα σε αυτές τις εξαιρετικά δύσκολες και αντίξοες συνθήκες ανδρώθηκε ο Μιθριδάτης. Με απαράμιλλο σθένος, κατάφερε όχι μόνο να τις υπερνικήσει και να επιζήσει αλλά και να διαμορφώσει μία ισχυρή προσωπικότητα που θα τον βοηθούσε αργότερα να δημιουργήσει ένα πανίσχυρο βασίλειο. Στο βουνό έζησε επτά χρόνια.\nΟ ΜΙΘΡΙΔΑΤΗΣ ΒΑΣΙΛΙΑΣ\nΚατά τη διάρκεια της απουσίας του Μιθριδάτη, το Ποντιακό Βασίλειο είχε εκφυλιστεί και βρισκόταν στα πρόθυρα της κατάρρευσης. Ο στρατός, επίσης, βρισκόταν σε κατάσταση διάλυσης. Οι Ρωμαίοι με τη συγκατάθεση της Λαοδίκης ενσωμάτωσαν τα εδάφη της Μικράς Ασίας που διεκδικούσε ο Μιθριδάτης Ε΄ ο Ευεργέτης και τα ανακήρυξαν Ρωμαϊκή επαρχία. Το 116 π.Χ. Ρωμαίοι πρεσβευτές φτάνουν στην περιοχή για να οργανώσουν τη νεοσύστατη επαρχία της Ασίας, όπως την ονόμασαν. Στη συνέχεια άρχισαν τις ενέργειες για να εντάξουν και το ίδιο το Βασίλειο του Πόντου στην επαρχία.\nΣ’ αυτό το κρίσιμο σημείο για τον Πόντο εμφανίζεται ο Μιθριδάτης στο προσκήνιο. Το 112 π.Χ. ο εικοσάχρονος πλέον Μιθριδάτης εμφανίζεται ξαφνικά μέσα στη Σινώπη. Με τη στήριξη του λαού και του στρατού αναλαμβάνει την εξουσία. Ο Μιθριδάτης παραλαμβάνει ένα αδύναμο βασίλειο που περιλάμβανε την παραλιακή ζώνη από την πόλη Άμαστρις μέχρι και το κράτος των Τυβαρηνών. Η Παφλαγονία εξακολουθούσε να είναι υποτελής διατηρώντας την τοπική της δυναστεία. Στα ανατολικά του βρισκόταν η μικρή Αρμενία και στα δυτικά η Γαλατία που διοικούνταν από τους δικούς της τετράρχες.\nΟ Μιθριδάτης αμέσως προχώρησε στην ανασύνταξη του κράτους και την αναδιοργάνωση του στρατού. Επαναφέρει στις θέσεις και τα αξιώματα που κατείχαν τους ικανούς ανθρώπους του πατέρα του. Σε σύντομο χρονικό διάστημα αποκαθιστά την τάξη και τη λειτουργία του κράτους. Στη συνέχεια στράφηκε προς τις Ελληνικές αποικίες των βορείων ακτών του Ευξείνου Πόντου με σκοπό να τις ενσωματώσει. Αυτές πιεζόμενες από τα γύρω βαρβαρικά φύλα ζητούν τη βοήθεια του. Στέλνουν αντιπροσωπεία στο παλάτι του Μιθριδάτη και του προτείνουν να ενσωματωθούν στο βασίλειο του προκειμένου να γλυτώσουν από τις επιθέσεις. Αυτός αρχικά διστάζει γιατί δεν ένιωθε ακόμη τόσο ισχυρός ώστε να μπορέσει να ανταποκριθεί στις απαιτήσεις μιας τέτοιας εκστρατείας. Στην πραγματικότητα μόλις είχε βάλει τάξη στο βασίλειό του και μία τόσο επίπονη εκστρατεία είχε ελάχιστες πιθανότητες επιτυχίας.\nΑπό την άλλη πλευρά, η πρόταση των Ελληνικών πόλεων εξυπηρετούσε τα σχέδια του γιατί θεωρούσε πως αν πετύχαινε το εγχείρημα του θα ένωνε τους Έλληνες του Πόντου. Με αυτόν τον τρόπο θα κέρδιζε την εμπιστοσύνη ολοκλήρου του Ελληνισμού. Έτσι θα μπορούσε να δημιουργήσει τις προϋποθέσεις για μία ένωση όλων των Ελληνικών πόλεων της Μικράς Ασίας και του Ευξείνου Πόντου με σκοπό να αντιμετωπίσει τον Ρωμαϊκό κίνδυνο. Στην απόφαση του να δεχθεί την πρόταση των Ελληνικών πόλεων της Κριμαίας καθοριστικό ρόλο έπαιξε ο Διόφαντος, ο γιος του Ασκληπιόδωρου από τη Σινώπη, ο οποίος τον έπεισε να ξεπεράσει τους δισταγμούς του. Ο Διόφαντος γνώριζε πολύ καλά την περιοχή του βορείου Ευξείνου Πόντου για την οποία έγραψε και ένα βιβλίο, την «Ποντική». Ζήτησε από τον Μιθριδάτη να οργανώσει και να ηγηθεί της εκστρατείας. Ο Μιθριδάτης πείστηκε από τα επιχειρήματα του και το 110 π.Χ. του ανέθεσε την αποστολή.\nΟ Αριοβαρζάνης Γ΄’της Καππαδοκίας Φιλορωμαίος -Ψήφισμα από την Τιάνα που αναφέρεται σε αυτόν ..[ – – – ἡ βουλὴ καὶ ὁ δῆμος ἐτίμησαν – – ] [ (τὸν δεῖνα) Ἡρακλείδου καὶ (τὸν δεῖνα)] [Ἡρ]α?κλείδου τὸν καὶ Ση[ …., τῶν πρώ-] [τ]ων φίλων βασιλέως Ἀριοβαρ[ζάνου] 5 [Φ]ιλορωμαίου καὶ μάλιστα πιστευομ[έ-] νων καὶ τιμωμένων παρ’ αὐτῶι, γέγ[ο]νό- τας δὲ καὶ ἐπ[ὶ] τῆς πόλεως καὶ [τοὺς ἀ-] δελφοὺς τοὺς κοινοὺς εὐεργέ[τας ἀ-] ρετῆς ἕνεκεν καὶ εὐνοίας, ἧς ἔχο[ντες]10 διατελοῦσι εἴς τε τοὺς βασιλεῖς [κ]αὶ τὸν δῆμον, οἱ δὲ ἀνδριάντες [αὐτῶν ἀνέ]σθησαν τιμῇ δημοσίᾳ.\nΟ Διόφαντος ύστερα από τρεις διαδοχικές νικηφόρες εκστρατείες επιβλήθηκε στους Σκύθες, οι οποίοι το 107 π.Χ. δήλωσαν οριστική υποταγή. Ολόκληρη η περιοχή της Κριμαίας αναγνώρισε ως βασιλιά της τον Μιθριδάτη ΣΤ΄. Ο Διόφαντος τιμήθηκε για τα κατορθώματα του με ανδριάντα που στήθηκε στην πόλη Χερσόνησο. Με την περιοχή της Κριμαίας να του εξασφαλίζει τρόφιμα και στρατό, ο Μιθριδάτης ξεκίνησε νέες εκστρατείες και κατέκτησε την Κολχίδα, τη Μικρή Αρμενία και την περιοχή της Αζοφικής θάλασσας. Το μεγαλύτερο μέρος των παραλιών του Ευξείνου Πόντου ανήκει πια στην επικράτεια του. Οι νίκες αυτές καθιέρωσαν τον Μιθριδάτη στη συνείδηση του Ελληνικού κόσμου ως τον αδιαφιλονίκητο ηγέτη εκείνης της εποχής. Ο ίδιος είχε θέσει τα θεμέλια για να πραγματοποιήσει τα σχέδιά του.\nΗ ΚΑΤΑΣΤΑΣΗ ΣΤΗ ΜΙΚΡΑ ΑΣΙΑ\nΤο 106 π.Χ. ο Μιθριδάτης αρχίζει την προσπάθεια για την κατάκτηση της Μικράς Ασίας. Πριν όμως ξεκινήσει την εκστρατεία του πραγματοποιεί μυστικό ταξίδι σε όλη την περιοχή, που είναι ελεγχόμενη από τους Ρωμαίους, για να διαπιστώσει με τα ίδια του τα μάτια την κατάσταση που επικρατεί. Με βάση αυτή την προσωπική του άποψη θα κατέστρωνε τα σχέδια του. Στο ταξίδι αυτό τον συντροφεύουν μερικοί από τους πιο αφοσιωμένους φίλους του. Από αφιερωματικές επιγραφές που ο ίδιος έκανε στη Δήλο, μαθαίνουμε ότι τον συνόδεψαν ο Δορύλαος του Φιλεταίρου από την Αμισό, ο Καλλίστρατος του Αντιπάτρου, ο Παπίας του Μινοφίλου από την Αμισό, ο Γάϊος του Ερμαίου από την Αμισό και ο Διόφαντος ο Μιθάρου από τα Γαζίουρα. Για να περάσουν απαρατήρητοι μεταμφιέζονται. Έτσι λοιπόν ξεκινούν το ταξίδι τους προς τις Ρωμαιοκρατούμενες περιοχές της Μικράς Ασίας.\nΑυτή την περίοδο η περιοχή είναι ένα κράμα κρατών και κρατιδίων. Οι δύο μεγάλες δυνάμεις του Ελληνιστικού Κόσμου που ανταγωνίζονταν για την κυριαρχία της περιοχής, οι Σελευκίδες της Συρίας και οι Λαγίδες (Πτολεμαίοι) της Αιγύπτου, είχαν εκδιωχθεί από τον χώρο, αφού εξαφάνισαν πρώτα από κοινού τον Αντίγονο το Μονόφθαλμο και τον γιο του, Δημήτριο τον Πολιορκητή. Οι Σελευκίδες στα τέλη του 2ου π.Χ. αι. κατείχαν μόνο ένα μικρό κομμάτι της Κιλικίας, ενώ οι Πτολεμαίοι μόνο την Κύπρο. Και οι δύο αυτές περιοχές δεν ανήκαν στη Μικρά Ασία, όπως αυτή καθορίστηκε από τη συνθήκη του 187 π.Χ. ανάμεσα στον ηττημένο Αντίοχο τον Μέγα και τους νικητές Ρωμαίους.\nΠροτομή θεωρούμενη ότι παριστά τον Μιθριδάτη 6ο Ευπάτορα και βρέθηκε στην ιταλική Όστια\nΤο 133 π.Χ. ο Άτταλος Β΄ της Περγάμου κληροδοτεί το βασίλειο του στους Ρωμαίους. Από τότε οι Ρωμαίοι ελέγχουν ολόκληρη τη Μικρά Ασία. Πιο συγκεκριμένα, η άμεσα διοικούμενη από τους Ρωμαίους περιοχή αποτελούνταν από δύο επαρχίες: της Ασίας και της Παμφυλίας ή Κιλικίας. Στην πρώτη επαρχία περιλαμβανόταν το κράτος της Περγάμου, που έλεγχε τη δυτική Μικρά Ασία, μαζί με τη Φρυγία, την Τρωάδα, τη Μυσία, τη Λυδία και την Καρία καθώς και τα νησιά του Ανατολικού Αιγαίου. Στη δεύτερη, που την ονόμασαν Παμφυλία ή Κιλικία, πυρήνας ήταν οι κτήσεις των Ατταλιδών στην αρχαία Παμφυλία. Οι Ρωμαίοι διατηρούσαν μόνο στρατιωτικές βάσεις και κατά συνέπεια είχαν το ρόλο του χωροφύλακα της περιοχής. Αντίθετα στην επαρχία της Ασίας υπήρχε σταθερή Ρωμαϊκή διοίκηση. Η επαρχία διοικούνταν από Ρωμαίο ανθύπατο και στο έδαφος της υπήρχαν μόνιμα εγκαταστημένες Ρωμαϊκές στρατιωτικές φρουρές. Υπολογίζεται ότι το μυστικό ταξίδι του Μιθριδάτη στη Μικρά Ασία έγινε μεταξύ του 106 και 105 π.Χ.\nΟ Μιθριδάτης όταν επέστρεψε, έκλεισε συμφωνία με τον Νικομήδη Γ΄ (127 – 94 π.Χ.), βασιλιά της Βιθυνίας και μετέπειτα γαμπρό του από την αδελφή του Λαοδίκη, τη σύζυγο αρχικά του Αριαράθη ΣΤ΄, βασιλιά της Καππαδοκίας. Ύστερα έστειλε πρεσβεία στους Κίμβρους και τους Τεύτονες και ζήτησε τη συμμαχία τους στην εκστρατεία που επρόκειτο να πραγματοποιήσει κατά της Ρώμης. Αυτοί, δίχως αντίρρηση, προθυμοποιήθηκαν να τον βοηθήσουν.\nΟΙ ΠΟΛΕΜΟΙ ΣΤΗ ΜΙΚΡΑ ΑΣΙΑ\nΤην άνοιξη του 104 π.Χ. ο Μιθριδάτης σε συνεργασία με τον Νικομήδη Γ΄ εισέβαλαν στην Παφλαγονία. Την κατέκτησαν χωρίς δυσκολία και τη μοίρασαν μεταξύ τους. Η δυναστεία της Παφλαγονίας που ανατράπηκε, βρήκε καταφύγιο στους Ρωμαίους. Στη Ρώμη είχε καταφύγει πριν και ο Σκύθης βασιλιάς Σκίλουρος, για να καταγγείλει τον Μιθριδάτη ως σφετεριστή γιατί οι κατακτήσεις του παραβίαζαν τη βασική αρχή που διατυπώθηκε μετά την ήττα του Αντιόχου του Μεγάλου, η οποία έλεγε ότι «οι βασιλιάδες της Ασίας πρέπει να μένουν μακριά από τον Ευρωπαϊκό χώρο». Με την παρέμβαση αυτή του Σκίλουρου, οι Ρωμαίοι έγιναν οι προστάτες των βαρβάρων στον Εύξεινο Πόντο.\nΗ Ρωμαϊκή Σύγκλητος έστειλε μια επιτροπή στην περιοχή και απαίτησε από τους βασιλιάδες του Πόντου και της Βιθυνίας να αποκαταστήσουν την κατάσταση που υπήρχε πριν. Ο Μιθριδάτης απάντησε στην επιτροπή των Ρωμαίων ότι η Παφλαγονία, τουλάχιστον η περιοχή Γάνγρα, του ανήκε γιατί την είχε κληρονομήσει από τους προγόνους του. Σημειώνεται ότι η Γάνγρα ήταν η περιοχή όπου είχε καταφύγει ο Μιθριδάτης ο Κτίστης, όταν διέφυγε από την αυλή του Αντιγόνου του Μονόφθαλμου. Όσο για την Κριμαία υποσχέθηκε να ικανοποιήσει την απαίτηση των Ρωμαίων. Ο Νικομήδης απάντησε σκληρά και δήλωσε ότι ήταν έτοιμος να αποκαταστήσει στην Παφλαγονία τη νόμιμη δυναστεία. Ανακήρυξε μάλιστα βασιλιά της Παφλαγονίας ένα νόθο γιο του, που πήρε το όνομα Πολυμήνης.\nΣτη συνέχεια οι δύο βασιλιάδες κατέλαβαν τη Γαλατία, προκαλώντας ανοικτά την επιτροπή των Ρωμαίων, η οποία ακόμα βρισκόταν στη Βιθυνία. Ο Μιθριδάτης προσάρτησε την περιοχή των Τροκμηνών, όπου ίδρυσε και το Μιθριδάτιο φρούριο. Η Ρωμαϊκή Σύγκλητος δεν αντέδρασε. Η εισβολή των συμμάχων του Μιθριδάτη Κίμβρων και Τευτόνων είχε παραλύσει τους Ρωμαίους. Το 103 π.Χ. ο Μιθριδάτης εφαρμόζοντας τη διπλωματία του χρήματος στέλνει στη Ρώμη μία πρεσβεία με άφθονο χρυσάφι, η οποία το μοιράζει με σκοπό να διαφθείρει τους συγκλητικούς.\nΟ Μιθριδάτης κατάφερε να πετύχει τα σχέδια του. Η Ρωμαϊκή Σύγκλητος έκλεισε τα μάτια για εκείνα που κατηγορούσε πριν τον βασιλιά του Πόντου. Η Παφλαγονία και η Γαλατία μοιράστηκαν μεταξύ του Μιθριδάτη και του Νικομήδη. Και η Σύγκλητος, για να κρατήσει το γόητρο της, έδωσε εντολή στον Πραίτορα Μάρκο Αντώνιο (Marcus Antonius) να εξολοθρεύσει τους πειρατές της Κιλικίας. Με το μοίρασμα της Γαλατίας οι δύο βασιλιάδες έφτασαν στα όρια της Καππαδοκίας, η οποία μαστιζόταν από εσωτερικές έριδες. Εκεί, ήταν ακόμα αντιβασίλισσα η αδελφή του Μιθριδάτη. Μεταξύ του 102 και 100 π.Χ. ο στρατός της Βιθυνίας εισέβαλε στην Καππαδοκία και κατέλαβε το μεγαλύτερο μέρος της, χωρίς να συναντήσει αντίσταση. Η αντιβασίλισσα Λαοδίκη έντρομη απευθύνθηκε για βοήθεια στον αδελφό της Μιθριδάτη.\nΟ βασιλιάς του Πόντου, αγανακτισμένος από τη στάση του συμμάχου του Νικομήδη, συγκέντρωσε τον στρατό του, για να σπεύσει σε βοήθεια της Λαοδίκης. Αλλά πριν ξεκινήσει, η Λαοδίκη έκλεισε ειρήνη με τον Νικομήδη και μάλιστα του υποσχέθηκε και γάμο. Αυτό σήμαινε ότι η Καππαδοκία γινόταν πλέον τμήμα της Βιθυνίας. Ο Μιθριδάτης τώρα αντιδρά και εναντίον της αδελφής του και δηλώνει ότι θα υπερασπιστεί τα δικαιώματα των ανιψιών του στο θρόνο της Καππαδοκίας. Εισέβαλε στην Καππαδοκία, έδιωξε τις φρουρές των Βιθυνών και εγκαθιστά στο θρόνο της Καππαδοκίας τον ανιψιό του, Αριαράθη Ζ’ το Φιλομήτορα. Η Λαοδίκη εγκατέλειψε την Καππαδοκία ακολουθώντας, τον άντρα της πια, Νικομήδη στη Βιθυνία. Ο Νικομήδης τρομαγμένος από αυτή την εξέλιξη καταφεύγει στη Ρώμη για βοήθεια. Έστειλε μάλιστα τη σύζυγο του Λαοδίκη για να εξασφαλίσει την υποστήριξη των Ρωμαίων. Η Λαοδίκη πήγε στη Ρώμη, όπου παρουσίασε στη Σύγκλητο ένα νεαρό αγόρι βεβαιώνοντας ότι ήταν ένας τρίτος γιος της που απέκτησε με τον Αριαράθη ΣΤ΄ και υποστήριξε ότι αυτός είναι ο νόμιμος κληρονόμος του στέμματος της Καππαδοκίας.\nΤην κίνηση του Νικομήδη και της Λαοδίκης την πληροφορήθηκε ο Μιθριδάτης, και έστειλε στη Ρώμη τον Γόρδιο με άφθονο χρυσάφι για να πείσει τη Σύγκλητο ότι ο Αριαράθης Ζ΄ ο Φιλομήτορας είναι ο νόμιμος βασιλιάς της Καππαδοκίας. Η Σύγκλητος, η οποία ήταν συνηθισμένη σε αυτού του είδους τις συναλλαγές, ήταν έτοιμη να αποδεχθεί το χρυσάφι του Μιθριδάτη. Σε αυτό το κρίσιμο σημείο παρεμβαίνει ο στρατηγός και ύπατος Γάϊος Μάριος (Gaius Marius), ο οποίος έπεισε τη Σύγκλητο να αρνηθεί την προσφορά του Μιθριδάτη εξηγώντας ότι η δράση του στη Μικρά Ασία είναι επικίνδυνη για τα συμφέροντα της Ρώμης στην περιοχή.\nΈτσι η Σύγκλητος κάλεσε τον Μιθριδάτη να εκκενώσει τα εδάφη της Παφλαγονίας και της Καππαδοκίας, και τον Νικομήδη να καθαιρέσει από το θρόνο της Παφλαγονίας το νόθο γιο του Πολυμήνη (το πραγματικό του όνομα ήταν Σωκράτης). Η απόφαση της Συγκλήτου ήταν αμετάκλητη, αναγκάζοντας τους δύο βασιλιάδες να την αποδεχθούν, εγκαταλείποντας τις κατακτήσεις τους στην Παφλαγονία, στην Καππαδοκία και στη Γαλατία. Έτσι οι τετράρχες της Γαλατίας αναγνώρισαν ξανά την επικυριαρχία της Ρώμης. Η Παφλαγονία και η Καππαδοκία ανακηρύσσονται «Ελεύθερες», και περνούν στην επικυριαρχία των Ρωμαίων με «δημοκρατικό» καθεστώς.\nΟι Παφλαγόνες, λόγω πολλών εσωτερικών προβλημάτων, δεν έφεραν αντίρρηση σε αυτή την εξέλιξη. Αντίθετα, οι άρχοντες της Καππαδοκίας αντέδρασαν, θεωρώντας ότι το νέο καθεστώς θα ήταν ο προάγγελος για την προσάρτηση τους και επίσημα στη Ρώμη. Έτσι λοιπόν ζήτησαν από τη Σύγκλητο να παραμείνουν βασίλειο, υποστηρίζοντας τον πιστό φίλο του Μιθριδάτη, Γόρδιο, για βασιλιά της Καππαδοκίας. Η Σύγκλητος απέρριψε την πρόταση των αρχόντων, και το 95 π.Χ. εξέλεξε βασιλιά της Καππαδοκίας τον ευγενή και πιστό στη Ρώμη, Αριοβαρζάνη, ο οποίος πήρε το προσωνύμιο «Φιλορωμαίος», κάτι που δεν είχε προηγούμενο στα χρονικά της Καππαδοκίας. Ο Μιθριδάτης, παρά την αρνητική γι’ αυτόν εξέλιξη, δεν παραιτήθηκε από τις φιλοδοξίες του και αναζήτησε ένα νέο σύμμαχο για να υλοποιήσει τα σχέδια του. Και τον βρήκε στο πρόσωπο του βασιλιά της Αρμενίας, Τιγράνη. Οι δύο βασιλιάδες επισφράγισαν τη συμμαχία τους με το γάμο του Τιγράνη με μία κόρη του Μιθριδάτη, την Κλεοπάτρα.\nΤην περίοδο που η εξουσία της Ρώμης στη Μικρά Ασία είχε εδραιωθεί, στην Ιταλία οι πόλεις ξεσηκώνονται κατά της Ρωμαϊκής κυριαρχίας (91π.Χ.). Η Ρώμη κινδύνευσε. Οι εξεγερμένοι Ιταλοί απευθύνθηκαν για βοήθεια και στον Μιθριδάτη. Αυτός αρνήθηκε γιατί είχε ανοίξει μέτωπο με τους Σαρμάτες και τους Βαστάρνες στις βόρειες ακτές του Εύξεινου Πόντου. Ο στόχος του δεν ήταν να τους κατακτήσει αλλά να δηλώσουν υποταγή, να αναγνωρίσουν την εξουσία του και να του προσφέρουν μισθοφόρους για τον στρατό του για τη νέα του εκστρατεία. Ο Ρωμαϊκός στρατός τελικά κατάφερε να καταστείλει την εξέγερση και ο Μιθριδάτης να χάσει την ευκαιρία να κατακτήσει τη Ρώμη.\nΑ΄ ΜΙΘΡΙΔΑΤΙΚΟΣ ΠΟΛΕΜΟΣ (88 π.Χ. – 85 π.Χ.)\nΤο 88 π.Χ. ο Μιθριδάτης κήρυξε τον πόλεμο κατά των Ρωμαίων. Οι περισσότερες Ελληνικές πόλεις της δυτικής Μικράς Ασίας συμμάχησαν μαζί του. Το πρώτο στάδιο του πολέμου έλαβε χώρα στη Βορειοδυτική Μικρά Ασία. Η αναμέτρηση διεξήχθη μεταξύ του συμμάχου των Ρωμαίων, Νικομήδη, και των στρατηγών του Μιθριδάτη, Νεοπτόλεμου και Αρχέλαου, στην πεδιάδα του ποταμού Αμνία. Οι στρατηγοί του Μιθριδάτη νίκησαν τον Νικομήδη και κατέλαβαν το στρατόπεδο του, όπου βρήκαν μεγάλες ποσότητες χρημάτων και συνέλαβαν πολλούς αιχμαλώτους. Ο Μιθριδάτης διέταξε να αφεθούν όλοι οι αιχμάλωτοι ελεύθεροι, κερδίζοντας έτσι την εκτίμηση των αντιπάλων του.\nΛίγο αργότερα ο Μιθριδάτης αντιμετώπισε τον στρατό που είχαν συγκεντρώσει οι Ρωμαίοι, υπό την ηγεσία του στρατηγού Μάνιου Ακίλλιου (Manius Aquillius). Ο Ρωμαϊκός στρατός υπέστη συντριπτική ήττα. Ο ίδιος ο Ακίλλιος πιάστηκε αιχμάλωτος από τον Μιθριδάτη. Με σύμμαχο το βασιλιά της Αρμενίας Τιγράνη και με την υποστήριξη των Ελληνικών πόλεων της Ιωνίας, ο Μιθριδάτης ΣΤ΄ γίνεται κύριος της Μικράς Ασίας, εξοντώνοντας παράλληλα το Ρωμαϊκό πληθυσμό. Το Ρωμαϊκό ναυτικό που έδρευε στον Ελλήσποντο παραδόθηκε στο βασιλιά του Πόντου. Τα λάφυρα που απέσπασε ο Μιθριδάτης από την κατάκτηση της Μικράς Ασίας ήταν τεράστια, κάτι που τον επέτρεψε να ενισχύσει και να εξοπλίσει το στρατό του.\nΓκραβούρα του 19ου αιώνα; ο Τιγράνης της Αρμενίας με 4 υποτελείς βασιλείς\nΣτη συνέχεια, ο Μιθριδάτης μεταφέρει τον πόλεμο στην κυρίως Ελλάδα. Πολλές πόλεις από την κυρίως Ελλάδα, με πρώτη την Αθήνα, αλλά και ολόκληρες περιοχές όπως η Λακωνία, η Αχαΐα, η Βοιωτία, εκτός από τους Θεσπιείς, συντάχθηκαν με τον Μιθριδάτη ελπίζοντας ότι θα φέρει την απελευθέρωση των Ελλήνων. Την αρχιστρατηγία της δεύτερης φάσης την ανέθεσε στο στρατηγό του Αρχέλαο. Τα στρατεύματα του αρχικά καταλαμβάνουν πολλά νησιά του Αιγαίου και τη Δήλο. Ο Μιθριδάτης παραδίδει το ιερό ταμείο της Δήλου στους Αθηναίους. Σε σύντομο χρονικό διάστημα ο Μιθριδάτης καταλαμβάνει ολόκληρη τη νότια Ελλάδα.\nΕν τω μεταξύ, στη Ρώμη ξεσπά νέα κρίση. Είναι η σφοδρή σύγκρουση μεταξύ των δύο μεγάλων στρατιωτικών προσωπικοτήτων που κυριαρχούν στη Ρώμη. Του Γάϊου Μάριου, που ηγείται της λαϊκής παράταξης, και του Λούκιου Κορνήλιου Σύλλα (Lucius Cornelius Sulla), που ηγείται της αριστοκρατικής (συγκλητικής) παράταξης. Αφορμή είναι η διεκδίκηση της αρχηγίας της εκστρατείας κατά του Μιθριδάτη. Η Ρώμη οδηγείται σε εμφύλιο πόλεμο. Νικητής της αναμέτρησης αναδείχθηκε τελικά ο Σύλλας. Ο Μιθριδάτης προτίμησε να εξασφαλίσει πρώτα την κυριαρχία στην Ελλάδα και ύστερα να ασχοληθεί με τη Ρώμη. Για άλλη μια φορά έχασε την χρυσή ευκαιρία να χτυπήσει τη Ρώμη στη πιο δύσκολη καμπή της, και να τη νικήσει. Είναι άγνωστο ποιος θα ήταν ο ρους της ιστορίας αν τη συγκεκριμένη χρονική περίοδο ο Μιθριδάτης ΣΤ΄ είχε πάρει διαφορετική απόφαση. Σίγουρα όμως θα ήταν διαφορετικός απ’ ότι τον ξέρουμε σήμερα.\nΤο 87 π.Χ., τα Ρωμαϊκά στρατεύματα με πέντε λεγεώνες και επικεφαλής τον Λούκιο Κορνήλιο Σύλλα αποβιβάστηκαν στην Ελλάδα. Πέρασαν από την Αιτωλία και τη Θεσσαλία για να συγκεντρώσουν εφόδια, και κατευθύνθηκαν προς την Αττική. Ο Σύλλας φτάνει στην Αθήνα και ξεκινάει την πολιορκία. Την ίδια περίοδο μία νέα στρατιά του Μιθριδάτη, υπό την ηγεσία του στρατηγού Ταξίλη, ξεκίνησε από τη Μικρά Ασία και σε σύντομο χρονικό διάστημα κατέλαβε τη Θράκη και τη Μακεδονία. Τον Μάρτιο του 86 π.Χ. ο Σύλλας, έπειτα από πολιορκία σχεδόν ενός έτους, καταλαμβάνει πρώτα την Αθήνα και λίγο αργότερα τον Πειραιά, τις οποίες υπερασπιζόταν ο Αριστίωνας και ο Αρχέλαος αντίστοιχα. Ο Σύλλας δεν δίστασε να καταστρέψει τους πλατάνους που βρισκόταν στην Ακαδημία Πλάτωνος και έκοψε τα δέντρα του Άλσους του Απόλλωνα Λυκείου, προκειμένου να κατασκευάσει πολιορκητικές μηχανές.\nΗ άλωση της Αθήνας χαρακτηρίστηκε από πρωτοφανείς βαρβαρότητες κατά του πληθυσμού, ενώ στον Πειραιά καταστράφηκαν οι λιμενικές εγκαταστάσεις, όπως οι Νεώσοικοι. Επιπλέον, κατά τη διάρκεια της πολιορκίας του Πειραιά ο Σύλλας διέπραξε ιεροσυλία, λεηλατώντας μερικά από τα μεγαλύτερα ιερά της Ελλάδος όπως τους Δελφούς, την Ολυμπία και την Επίδαυρο. Άρπαξε όλα τα πολύτιμα αφιερώματα, τα έλιωσε και τα έκανε νομίσματα.\nΕν τω μεταξύ, τα στρατεύματα του Μιθριδάτη με αρχηγούς τον Αρχέλαο και τον Ταξίλη αναγκάστηκαν να συσπειρωθούν. Μετά από σποραδικές συμπλοκές, ο στρατός του Μιθριδάτη και ο Ρωμαϊκός στρατός συγκρούστηκαν σφοδρά στη Χαιρώνεια. Ο Σύλλας τελικά κατάφερε να υπερισχύσει. Ο Αρχέλαος κατέφυγε στην Εύβοια όπου ανακήρυξε τον Σύλλα «νικητή στρατηγό» (imperator). Η ήττα στη Χαιρώνεια προκάλεσε σοκ στον Μιθριδάτη, ο οποίος δεν περίμενε αυτή την εξέλιξη, και απέφερε σοβαρό πλήγμα στους σχεδιασμούς του. Δεν έχασε όμως το κουράγιο του και ετοίμασε νέο στρατό αποτελούμενο από 80.000 άνδρες, υπό την ηγεσία του Δορύλαου.\nΟ Δορύλαος κατευθύνθηκε στην Ελλάδα και ενώθηκε με τον Αρχέλαο και το υπόλοιπο του στρατού του, που σώθηκε από τη μάχη της Χαιρώνειας. Το φθινόπωρο του 86 π.Χ. οι δύο στρατοί συναντήθηκαν ξανά στον Ορχομενό. Ο Σύλλας νίκησε για άλλη μια φορά τους αντιπάλους του και στη συνέχεια επιδόθηκε σε εκστρατεία τιμωρίας όσων είχαν συνταχθεί με τον Μιθριδάτη, αλλά και αυτών ακόμη των λίγων πόλεων που παρέμειναν στο πλευρό των Ρωμαίων. Ωστόσο ο πόλεμος δεν τελείωσε αλλά συνεχίστηκε για ένα ακόμη έτος στο μικρασιατικό έδαφος, με διάφορες συμπλοκές. Οι ήττες που υπέστη ο στρατός του Μιθριδάτη έπληξαν το κύρος του αλλά κυρίως καταρράκωσαν το ηθικό του Ελληνικού κόσμου, που είδε το όνειρο της απελευθέρωσης από τους Ρωμαίους να αποτελεί πια παρελθόν.\nΟ Α΄ Μιθριδατικός πόλεμος έληξε με τη συνθήκη της Δαρδάνου, η οποία καθόρισε ότι ο Μιθριδάτης παρέμενε κύριος του Πόντου, έχανε όμως τα εδάφη που είχε κατακτήσει στην επαρχία της Ασίας. Αναγνώριζει τους φιλορωμαίους βασιλείς της Βιθυνίας, Νικομήδη Δ΄ και της Καππαδοκίας, Αριοβαρζάνη Α΄, και καταβάλει αποζημίωση στους Ρωμαίους δύο χιλιάδες τάλαντα. Ο Σύλλας αναχώρησε για την Ιταλία αφήνοντας πίσω του μία έρημη χώρα.\nΝομίσματα του βασιλείου του Κιμμερίου Βοσπόρου (νότιες και ανατολικές ακτές της Αζοφικής Θάλασσας)\nΜε τη συνθήκη της Δαρδάνου σε ισχύ, το βασίλειο επανήλθε στα σύνορα που είχε πριν τον πόλεμο. Ένα βασίλειο που ουσιαστικά ήταν μία ομοσπονδία μικρών κρατιδίων που την αποτελούσαν διαφορετικοί λαοί, με διαφορετική ιστορία και παραδόσεις. Όμως, χωρίς αμφιβολία, ο Ελληνικός πολιτισμός κυριαρχούσε στο βασίλειο σε όλες του τις εκφάνσεις. Από την κεντρική διοίκηση και λειτουργία του κράτους μέχρι τις καθημερινές συνήθειες και πρακτικές. Αυτό αποτελούνταν από τρία τμήματα:\nΑ) Κυρίως Πόντος: Τον αποτελούσε η παραθαλάσσια λωρίδα από τις εκβολές του Άλυος ποταμού στα δυτικά ως τον Φάση ποταμό στα ανατολικά, και από τα παράλια του Πόντου στα βόρεια ως τη Μεγάλη Καππαδοκία στα νότια. Εκτός από τις πολυάριθμες Ελληνικές πόλεις στην περιοχή κατοικούσαν και διάφορα άλλα, συνήθως μικρά φύλα, που σχημάτιζαν το πολυεθνικό μωσαϊκό του κράτους, τα οποία, ως επί των πλείστων, ζούσαν στις ορεινές περιοχές και στις παρυφές του βασιλείου. Τα κυριώτερα από αυτά τα φύλα ήταν οι Βέχειροι, οι Βύζηρες, οι Δρίλες, οι Εκεχειριείς, οι Κερκίτες, οι Κίσσιοι, οι Κόλχοι ή Λαζοί, οι Λευκόσυροι, οι Μάκρωνες, οι Μοσύνοικοι, οι Σάσπειρες, οι Σκυθιvoi, οι Ταόχοι, οι Τιβαρηνοί, οι Φασιανοί και οι Χάλυβες.\nΈφεσσος (Έφεσος) ,επιγραφή σε μετόπη που αναφέρει το όνομα Μιθριδάτης Επιγραφή στην πύλη της νότιας Αγοράς της Εφέσου, γνωστή ως « πύλη του Μιθριδάτη », επί ημερών αυτοκράτορα Αυγούστου.\nΤα ίδια συνέβαιναν και στην Κολχίδα, όπου το Ελληνικό στοιχείο δεν ήταν τόσο δυνατό, όπως στον Πόντο και στην Κριμαία. Εδώ τα βαρβαρικά φύλα ήταν ακόμα πιο άγρια, και δύσκολα υποτάσσονταν. Όμως, και τα δύο αυτά τμήματα του βασιλείου του Μιθριδάτη ήταν ζωτικής σημασίας για την εξουσία του και προπάντων για τα σχέδια που ετοίμαζε εναντίον της Ρώμης. Ήταν πλούσιες παραγωγικά περιοχές, όχι μόνο σε γεωργικά προϊόντα αλλά και σε ορυκτό πλούτο, ενώ ταυτόχρονα εξασφάλιζαν και στρατεύσιμους. Οι μισθοφόροι του Μιθριδάτη αντλούνταν απ’ αυτά τα φύλα και από τα αντίστοιχα φύλα στο εσωτερικό της Μικράς Ασίας. Ο πληθυσμός του Κιμμερίου Βοσπόρου αποτελούνταν από Ταυρίους, οι Σκύθες ήταν στην Κριμαία και οι Μαιώτες προς το Ασιατικό μέρος. Φυσικά υπήρχαν και οι Έλληνες των αποικιών. Τα φύλα αυτά διέφεραν μεταξύ τους, και στην καταγωγή και στον τρόπο ζωής.\nΤην εποχή της κατάκτησης του Μιθριδάτη οι Ταύριοι ήταν πειρατές και άγριοι ληστές. Ήταν ο τρόμος των Ελληνικών αποικιών. Οι Σκύθες της Κριμαίας είχαν εγκαταλείψει το νομαδικό βίο και είχαν συγκροτήσει μόνιμες εγκαταστάσεις. Με το όνομα Μαιώτες αποκαλείται μια σειρά από διαφορετικά φύλα. Τα βορειότερα από τα φύλα αυτά ζούσαν ακόμα από το ψάρεμα. Τα νοτιότερα από τα φύλα αυτά είχαν εκπολιτιστεί από τις Ελληνικές αποικίες. Άλλα φύλα, για τα οποία δεν γνωρίζουμε τίποτα συγκεκριμένο, είναι οι Σινδοί, οι Δανδάριοι, οι Τορεάτες, οι Άγροι, οι Αρρηχοί, οι Τάρπητες, οι Οβιδιακηνοί, οι Σιτακινοί, οι Ασπουργιανοί κ.ά. Όλα ζούσαν σε πρωτόγονη κατάσταση. Η κατάκτηση της περιοχής από τον Μιθριδάτη έσωσε τον Ελληνικό πολιτισμό που κινδύνευε να καταστραφεί από τις επιθέσεις των βαρβάρων και βοήθησε στον εκπολιτισμό τους.\nΤα Κάβειρα, αρχαία πόλη του Πόντου. Εκεί βρισκόταν η οχυρή ακρόπολη του Μιθριδάτη, κοντά στην οποία νικήθηκε το 71 π.Χ. ο Λούκουλλος. Αργότερα, όμως, ο ίδιος την κυρίευσε και έκοψε και νομίσματά της με ελληνικές επιγραφές. Ο Πομπήιος τη μετονόμασε σε Διόσπολιν, ενώ αργότερα έγινε γνωστή με την ονομασία Σεβάστεια\nΈνα από τα μεγαλύτερα επιτεύγματα του Μιθριδάτη ήταν ότι κατάφερε και έμαθε όλες τις γλώσσες και διαλέκτους που μιλούσαν οι λαοί του βασιλείου του. Έτσι πλέον, χωρίς μεταφραστή, μπορούσε να επικοινωνεί ο ίδιος στη γλώσσα τους, κάτι που τον διευκόλυνε πάρα πολύ έτσι ώστε να μπορεί να έχει άμεση αντίληψη για όλα τα θέματα που απασχολούσαν το βασίλειο του. Ο Μιθριδάτης αποτέλεσε ένα μοναδικό παράδειγμα πολυγλωσσίας. Γι’ αυτό το λόγο θα μπορούσε να χαρακτηριστεί ως πρόδρομος των διερμηνέων. Ο μεγάλος Ρωμαίος ρήτορας και ρητοδιδάσκαλος Μάρκος Φάβιος Κοϊντιλιανός (Marcus Fabius Quintilianus) για τη γλωσσομάθειά του αυτή θα τον παρουσιάσει ως παράδειγμα φυσικής ευφυΐας και μελετηρότητας!\nΒ΄ ΜΙΘΡΙΔΑΤΙΚΟΣ ΠΟΛΕΜΟΣ (83 π.Χ. – 81 π.Χ.)\nΜε την επιστροφή του στον Πόντο, ο Μιθριδάτης αντιμετώπισε πόλεμο τόσο στον Κιμμέριο Βόσπορο όσο και στην Κολχίδα, εξαιτίας του ξεσηκωμού των φυλών που κατοικούσαν κοντά στις περιοχές αυτές. Εναντίον του Κιμμερίου Βοσπόρου ετοίμασε γρήγορα ισχυρό στόλο και συγκέντρωσε μεγάλες στρατιωτικές δυνάμεις. Οι Ρωμαίοι, οι οποίοι παρακολουθούσαν τις κινήσεις του Μιθριδάτη, υποψιάστηκαν ότι οι προετοιμασίες γίνονται για πόλεμο εναντίον τους. Την ίδια περίοδο ο Μιθριδάτης υποψιάστηκε ότι ο στρατηγός του, ο Αρχέλαος, είχε μυστικές επαφές με τον Σύλλα. Ο Αρχέλαος, που έμαθε ότι έπεσε στη δυσμένεια του Μιθριδάτη, φοβήθηκε και βρήκε καταφύγιο στον Ρωμαίο στρατηγό Μουρήνα. Ο φιλόδοξος Μουρήνας επεδίωκε τον πόλεμο με τον Μιθριδάτη για να δοξαστεί και να κάνει θρίαμβο στη Ρώμη. Ο Αρχέλαος αναφέρει στον Μουρήνα ότι ο Μιθριδάτης προετοιμάζεται για πόλεμο εναντίον του και τον πείθει να προλάβει τον Μιθριδάτη και να χτυπήσει αυτός πρώτος.\nΈτσι, ενώ ο Μιθριδάτης είχε αρχίσει τον πόλεμο στον Κιμμέριο Βόσπορο, ο Μουρήνας το 83 π.Χ. εισβάλει στην περιοχή του Πόντου και καταλαμβάνει τα Κόμανα, την ιερή πόλη με το πιο σεβαστό ιερό για όλους τους λαούς της περιοχής, αλλά και για τον ίδιο τον Μιθριδάτη. Ο Μιθριδάτης εξοργισμένος έστειλε πρεσβεία και διαμαρτυρήθηκε ότι παραβίασε τη συνθήκη. Ο Μουρήνας τους απάντησε ότι δεν υφίσταται καμία συνθήκη. Ο Σύλλας είχε δεχθεί απλά τις προτάσεις του Μιθριδάτη, αλλά δεν τις υπέγραψε. Έτσι λοιπόν ο Μουρήνας συνέχισε την εισβολή, λεηλάτησε την περιοχή και ύστερα αποσύρθηκε στην Καππαδοκία για να αναδιοργανωθεί. Ο Μιθριδάτης τότε έστειλε πρεσβεία στη Ρώμη, για να παραπονεθεί τόσο στη Σύγκλητο όσο και στον ίδιο τον Σύλλα για την καταπάτηση των συμφωνιών από τον Μουρήνα. Ταυτόχρονα ξεκίνησε τις προετοιμασίες για να αντιμετωπίσει τους Ρωμαίους. Αυτή τη φορά με μεγάλη σύνεση και προσοχή αποφεύγοντας τα λάθη του παρελθόντος που του στοίχησαν την ήττα. Εν τω μεταξύ ο Μουρήνας, αδιαφορώντας για τις κινήσεις του Μιθριδάτη, την άνοιξη του 82 π.Χ. πέρασε τον Άλυ ποταμό λεηλατώντας περίπου τετρακόσια χωριά.\nΗ Σύγκλητος τελικά απέρριψε την προσφυγή του Μιθριδάτη. Αυτός τότε θεώρησε ότι οι Ρωμαίοι του έχουν κηρύξει ανοιχτά τον πόλεμο και έδωσε διαταγή στον πιστό στρατηγό του Γόρδιο να ξεκινήσει την επίθεση. Ο Γόρδιος προχώρησε και πήρε τελικά θέση απέναντι στον Μουρήνα, στην αντίπερα όχθη του Άλυος ποταμού. Δεν άρχισε όμως τη μάχη και περίμενε τον Μιθριδάτη, ο οποίος έφτασε με πολύ στρατό. Οι δυνάμεις του Μιθριδάτη σάρωσαν κυριολεκτικά τον Μουρήνα, ο οποίος αποσύρθηκε σε οχυρό λόφο και από εκεί προέβαλε αντίσταση. Αφού όμως έχασε πολλούς άντρες, αποσύρθηκε στην ορεινή Φρυγία μέσα από ένα στενό μονοπάτι, στο οποίο είχε και πάλι πολλές απώλειες.\nΗ εντυπωσιακή νίκη του Μιθριδάτη προκάλεσε τεράστιο αντίκτυπο και πολλές πόλεις πέρασαν και πάλι στο πλευρό του. Ο Μιθριδάτης έδιωξε τις Ρωμαϊκές φρουρές από την Καππαδοκία και κατέλαβε ένα μέρος της. Με τη μεσολάβηση του Σύλλα αποκαθίσταται η ειρήνη. Ο Μιθριδάτης συμφιλιώνεται με το βασιλιά της Καππαδοκίας Αριοβαρζάνη και τον αρραβωνιάζει με μία κόρη του. Επίσης, διατηρεί στην κυριαρχία του το τμήμα της Καππαδοκίας που είχαν καταλάβει οι δυνάμεις του. Με τον τρόπο αυτό έληξε υπέρ του Μιθριδάτη ο Β΄ Μιθριδατικός πόλεμος.\nΜΕΤΑΞΥ Β΄ ΚΑΙ Γ΄ ΜΙΘΡΙΔΑΤΙΚΟΥ ΠΟΛΕΜΟΥ\nΟ Μιθριδάτης, απαλλαγμένος πλέον από την πίεση των Ρωμαίων, συγκέντρωσε ισχυρό στρατό και στράφηκε προς τον Κιμμέριο Βόσπορο. Τελικά κατάφερε και υπέταξε τα εξεγερμένα φύλα, και το 80 π.Χ. τοποθέτησε τον γιο του Μαχάρη αντιβασιλέα του Κιμμερίου Βοσπόρου. Κατά τη διάρκεια αυτής της περιόδου οι Ρωμαίοι ξεκίνησαν τις προετοιμασίες για να επιτεθούν στον Μιθριδάτη. Το ίδιο έκανε και ο Μιθριδάτης. Όμως η κατάσταση στη Ρώμη έχει αλλάξει, κάτι που δεν επέτρεψε στους Ρωμαίους να πραγματοποιήσουν τα σχέδια τους. Το 78 π.Χ. πέθανε ο Σύλλας. Οι δημοκρατικοί κινήθηκαν για να ανατρέψουν το ολιγαρχικό καθεστώς του Σύλλα. Ένας νέος κύκλος εμφυλίου πολέμου ξεκίνησε στη Ρώμη. Κατά τη διάρκεια αυτού του πολέμου αναδείχτηκε ο νέος ηγέτης της δημοκρατικής παράταξης. Ο Κόϊντος Σερτώριος (Quintus Sertorius).\nΟ Σερτώριος εγκαθίσταται στην Ισπανία όπου συγκρότησε Σύγκλητο αποτελούμενη από τριακόσια μέλη. Γύρω του συγκεντρώθηκε ολόκληρη η δημοκρατική παράταξη. Όμως ο πόλεμος με τη Ρώμη δεν πήγαινε καλά. Έτσι αναγκάστηκε να συνάψει συμφωνία με τον Μιθριδάτη. Το 76 π.Χ. στέλνει αντιπροσωπεία και του προτείνει συμμαχία. Ο Μιθριδάτης δέχτηκε και έστειλε πρεσβεία με συγκεκριμένες προτάσεις συνεργασίας. Με βάση αυτές τις προτάσεις του υποσχόταν ότι θα του εξασφαλίσει χρήματα και πλοία για τον πόλεμο με αντάλλαγμα να τον αναγνωρίσει κυρίαρχο της Ασίας. Ο Σερτώριος παρουσίασε στη Σύγκλητο τις προτάσεις του Μιθριδάτη. Η Σύγκλητος δέχτηκε τις προτάσεις του Μιθριδάτη και πρότεινε στο Σερτώριο να αναγνωρίσουν την κυριαρχία του στην Ασία. Ο Σερτώριος δεν δέχτηκε, λέγοντας ότι με κανένα τρόπο δεν μπορεί να παραδώσει στον Μιθριδάτη αυτά που με τόσο κόπο η Ρώμη είχε κατακτήσει.\nΎστερα από αμοιβαίες υποχωρήσεις ο Μιθριδάτης και ο Σερτώριος κατέληξαν σε συμφωνία, η οποία προέβλεπε ότι ο Μιθριδάτης θα καταλάμβανε τη Βιθυνία και την Καππαδοκία. Ο Σερτώριος θα του έστελνε στρατό και ο Μιθριδάτης θα του έδινε τρεις χιλιάδες τάλαντα και σαράντα τριήρεις. Ο Μιθριδάτης ενισχυμένος από το στρατό που του έστειλε ο Σερτώριος καταλαμβάνει τη Βιθυνία και την Καππαδοκία. Την ίδια περίοδο, εξαιτίας της φιλικής τακτικής που κρατούσε ο Σερτώριος έναντι των Ισπανών, δημιουργήθηκε έντονη δυσαρέσκεια σε μερίδα αξιωματικών του. Το γεγονός αυτό οδήγησε στην έντονη αμφισβήτησή του. Τελικά κάποιοι αξιωματικοί του, κατά τη διάρκεια ενός συμποσίου, τον δολοφόνησαν. Με το θάνατο του Σερτώριου η κατάσταση στη Μικρά Ασία επανήλθε στο προηγούμενο status quo.\nΓ΄ ΜΙΘΡΙΔΑΤΙΚΟΣ ΠΟΛΕΜΟΣ (74 π.Χ. – 63 π.Χ.)\nΠερί τα τέλη του 74 π.Χ. πέθανε ο Νικομήδης Δ΄. Με τη διαθήκη του κληροδότησε το βασίλειο του στο Ρωμαϊκό λαό. Όμως η διαθήκη του δεν ήταν νόμιμη γιατί είχε και γυναίκα ζωντανή και δυο παιδιά: μια κόρη, τη Νύσα, και ένα γιο, τον Νικομήδη. Ανεξάρτητα από τη νομιμότητα ή μη της διαθήκης η Ρώμη έσπευσε να προσαρτήσει τη Βιθυνία. Η προσάρτηση έγινε από τον κυβερνήτη της επαρχίας της Ασίας Μάρκο Ιούνιο (Marcus Junius). Η προσάρτηση της Βιθυνίας στη Ρώμη ουσιαστικά σήμαινε την κήρυξη πολέμου κατά του Μιθριδάτη. Η Ρώμη γινόταν γείτονας του Μιθριδάτη και ο Ρωμαϊκός στόλος μπορούσε να μπαίνει στον Εύξεινο Πόντο. Αν ο Μιθριδάτης δεχόταν αυτή την κατάσταση θα βρισκόταν σε πολύ δύσκολη θέση.\nΟι Ρωμαίοι ήδη ετοιμάζουν στρατό και με επικεφαλής τον Λούκιο Λικίνιο Λούκουλλο (Lucius Licinius Lucullus) ξεκινούν για τη Μικρά Ασία. Ο Μιθριδάτης με τη σειρά του προχωράει προς τη Βιθυνία και αντιμετωπίζει το Ρωμαϊκό στρατό στη Χαλκηδόνα. Ταυτόχρονα, είχε στείλει το στρατηγό του Διόφαντο του Μιθάρου να καταλάβει την Καππαδοκία και να εμποδίσει με αυτό τον τρόπο τις δυνάμεις των Ρωμαίων που ήταν στην Κιλικία να κατευθυνθούν προς τη Βιθυνία. Ο Μιθριδάτης πετυχαίνει μεγάλη νίκη και καταλαμβάνει τη Βιθυνία. Παράλληλα, ο Ρωμαϊκός στόλος ηττάται από το στόλο του Μιθριδάτη.\nΕν τω μεταξύ ο Λούκουλλος, με μεγάλες δυνάμεις, φτάνει το 73 π.Χ. στη Μικρά Ασία. Αντιμετωπίζει τον Μιθριδάτη και πετυχαίνει αλλεπάλληλες νίκες. Ο Μιθριδάτης αναγκάζεται να υποχωρήσει και το 71 π.Χ. καταφεύγει στο σύμμαχο και γαμπρό του, βασιλιά της Αρμενίας, Τιγράνη (παντρεύτηκε την κόρη του Μιθριδάτη Κλεοπάτρα). Παρά τις δύο νικηφόρες μάχες του Λούκουλλου στα Τιγρανοκέρατα (69 π.Χ.) και στην Αρτάξατα (68 π.Χ.), η Ρωμαϊκή σύγκλητος το 67 π.Χ. τον ανακάλεσε στη Ρώμη γιατί προκλήθηκε ανταρσία στο στράτευμα. Ο Τιγράνης επωφελείται από τη σύγχυση των Ρωμαίων και ανακτά τα εδάφη του. Παράλληλα, ο Μιθριδάτης επαναφέρει στην κυριαρχία του τις πόλεις και τις περιοχές του βασιλείου του. Μετά την αναχώρηση του Λούκουλλου το 66 π.Χ., τη διοίκηση των Ρωμαϊκών στρατευμάτων αναλαμβάνει ο Γνάϊος Πομπήιος Μάγνος, (Gnaeus Pompeius Magnus). Ο Τιγράνης, εγκαταλείπει τον Μιθριδάτη και συνθηκολογεί με τους Ρωμαίους. Ο βασιλιάς των Πάρθων, Φραόρτης, συμμαχεί με τους Ρωμαίους και προσφέρει σημαντική βοήθεια στον Πομπήιο. Ο Μιθριδάτης υποχωρεί στο εσωτερικό του Πόντου, όπου τον πολιορκεί ο Πομπήιος. Τελικά καταφέρνει να διαφύγει και καταφεύγει στο Παντικάπαιο της Ταυρικής Χερσονήσου.\nΆγαλμα του Μιθριδάτη ΣΤ Ευπάτορα, ο τελευταίος βασιλιάς του ελληνιστικού βασιλείου του Πόντου, Ανατράπηκε μετά από ανεπιτυχείς πολέμους με τους Ρωμαίους και ταυτοποιείται ως ο διάδοχος του Μεγάλου Αλεξάνδρου (πρόσωπο) και τη μετενσάρκωση του θεούς Ηρακλή (σώμα) και του Διονύσου ( μαλλιά). – Βόρεια Μ Ασία Ελληνιστικό. 120- 63 πΧ.-Αυτό το χάλκινο υπολογίζεται ότι είναι των αρχών του 1ου π.Χ. αιώνα και λέγεται ότι απεικονίζει τον Μιθριδάτη ΣΤ …ο οίκος Κρίστις (Lot 157) στις Σημειώσεις εξηγήσει γιατί αυτό είναι ένα πορτρέτο του Μιθριδάτη του 6ου …”ένας παθιασμένος φιλέλληνας, και Έλληνας κατά το ήμισυ ο Μιθριδάτης ταυτίστηκε με τον Μέγα Αλέξανδρο. Αυτό αντιπροσωπεύει το στυλ και τη στάση του αυτή σε αυτό το χάλκινο ειδώλιο, που σχετίζεται στενά με τον Λύσιππο στις απεικονίσεις του Αλεξάνδρου, όπως το χάλκινο στο Μουσείο Τέχνης του Πανεπιστημίου του Χάρβαρντ, (αρ. 38, σελ. 118 – Γιαλούρης, et al., )η αναζήτηση για τον Αλέξανδρο, σε μια έκθεση, όπου θεωρείται ότι αντιπροσωπεύει το τώρα-….Εκεί λοιπόν «έχασε» Αλέξανδρος ,ένα άγαλμα του Λυσσίπου , μια λόγχη που κρατούσε . Όπως και ο Αλέξανδρος, έτσι και ο Μιθριδάτης εμφανίζεται εδώ πιθανόν αυτή την φορά κρατώντας τη λόγχη στο αριστερό του χέρι.- Μια μαρμάρινη κεφαλή του Μιθριδάτη ΣΤ με παρόμοια άγρια ανακατεμένες κοτσίδες, (84, πίν. 52,3-4 – Smith, Ελληνιστικά Βασιλικά Πορτρέτα, και στα νομίσματα, εικ. 207-209 στους Davis και Kraay, – «Ελληνιστικά, Πορτραίτα Βασιλέων Κέρματα και Ιστορία. »\nΤο 65 π.Χ. ο Μιθριδάτης στέλνει πρεσβεία για να διαπραγματευτεί με τον Πομπήιο. Ο Πομπήιος απορρίπτει τις προτάσεις του. Ο Μιθριδάτης, παρά τη δεινή θέση στην οποία περιέρχεται, δεν εγκαταλείπει την προσπάθεια και ετοιμάζει νέο στρατό. Σχεδιάζει να έρθει σε επαφή με τους Κέλτες και να εισβάλει στην Ιταλία δια μέσω του Δούναβη. Όμως ο γιος του, Φαρνάκης Β΄, το 64 – 63 π.Χ. στασιάζει και υποκινεί τα στρατεύματα του πατέρα του σε ανταρσία, τα οποία τον ανακηρύσσουν βασιλιά. Απελπισμένος ο Μιθριδάτης στέλνει απεσταλμένους στον Φαρνάκη να του ζητήσει να τον αφήσει να φύγει. Κανένας από τους απεσταλμένους του δεν γύρισε πίσω. Ο Μιθριδάτης, έντρομος πια, φοβήθηκε μήπως τον παραδώσουν στους Ρωμαίους. Και τότε έβγαλε το δηλητήριο που φύλαγε στη θήκη του ξίφους του και το διέλυσε στο νερό. Ύστερα άρχισε να κινείται γρήγορα για να ενεργήσει πιο αποτελεσματικά. Όμως δεν έκανε τίποτα. Το δηλητήριο δεν τον έπιανε. Ο Αππιανός αναφέρει ότι τότε είδε τυχαία μπροστά του έναν στρατιώτη του, τον Βίτοιτο, και τον παρακάλεσε να τον σκοτώσει. Αυτός συγκινημένος από τα λόγια του Μιθριδάτη έβγαλε το σπαθί του και τον σκότωσε.\nΟ Πομπήιος έμαθε το θάνατο του Μιθριδάτη όταν βρισκόταν κοντά στην Πέτρα, την πρωτεύουσα των Ναβαταίων. Τα στρατεύματα του ζητωκραύγασαν από χαρά και άρχισαν τα γλέντια. Στη Ρώμη, όταν έμαθαν το θάνατο του Μιθριδάτη πανηγύρισαν. Ο Πομπήιος θαύμασε το μεγαλείο του και τίμησε το νεκρό βασιλιά. Κατέβαλε τα έξοδα της κηδείας του Μιθριδάτη και έδωσε εντολή στους ανθρώπους του να τον θάψουν με βασιλικές τιμές στους βασιλικούς τάφους της Σινώπης. Ο Φαρνάκης ζήτησε από τον Πομπήιο να του ορίσει αν θα έμενε βασιλιάς του Πόντου, όπως ο πατέρας του, ή μόνο του Κιμμερίου Βοσπόρου. Ο Πομπήιος άφησε τον Φαρνάκη βασιλιά του Κιμμερίου Βόσπορου εκτός από τη Φαναγόρεια, την οποία όρισε ελεύθερη πόλη, επειδή πρώτη στασίασε και παρέσυρε όλους στην εξέγερση κατά του Μιθριδάτη. Έτσι πέθανε ο Μιθριδάτης ΣΤ΄ ο Διόνυσος και Ευπάτορας, το 63 π.Χ. ύστερα από σαράντα εννέα χρόνια βασιλείας στο Ποντιακό Βασίλειο.\nΈφεσος – Η Πύλη των Μαζαίου και Μιθριδάτη (Φωτ:Nikiforos Papa.ΛΑΡΙΣΑ)\nΜιθριδατισμός αποκαλείται η πρακτική της αυτοπροστασίας από τη δράση ενός δηλητηρίου μέσω της σταδιακής αυτοχορήγησης σε μη θανατηφόρες δόσεις. Αν δηλαδή ένας άνθρωπος παίρνει συχνά για μεγάλο χρονικό διάστημα μικρές δόσεις δηλητηρίου, τότε ο οργανισμός του μπορεί να τις συνηθίσει και μπορεί να δεχτεί μελλοντικά ακόμη πιο μεγάλες ποσότητες χωρίς να πάθει κακό. Ο όρος προέρχεται από τον Μιθριδάτη ΣΤ΄ τον Ευπάτωρα και Διόνυσο, βασιλιά του Πόντου, ο οποίος εξαιτίας του μεγάλου φόβου του μήπως τον δηλητηριάσουν χορηγούσε στον εαυτό του βαθμιαία αυξανόμενες μη θανατηφόρες δόσεις δηλητηρίου, ώστε να αναπτύξει τελικά ανοσία. Ο Μιθριδάτης, μετά την ήττα του από τον Πομπήιο, αποπειράθηκε να αυτοκτονήσει χρησιμοποιώντας δηλητήριο αλλά απέτυχε λόγω της ανοσίας που είχε αναπτύξει. Τελικά κατέφυγε σε έναν στρατιώτη του, ο οποίος τον διαπέρασε με σπαθί.\nΓενικά, δεν υφίσταται κάποιος πρακτικός λόγος, κάποιο πλεονέκτημα ή το παραμικρό όφελος για τη διενέργεια μιθριδατισμού εκτός για επαγγελματικούς ή παρόμοιους λόγους, όπως για παράδειγμα από υπαλλήλους ζωολογικών κήπων, ερευνητές και καλλιτέχνες του τσίρκου οι οποίοι έρχονται σε στενή επαφή με δηλητηριώδη ζώα. Ο μιθριδατισμός δοκιμάστηκε με επιτυχία στην Αυστραλία και τη Βραζιλία καθώς επιτεύχθηκε πλήρης ανοσία ακόμη και σε πολλαπλά τσιμπήματα από δηλητηριώδεις κόμπρες και οχιές. Ο Μπιλ Χάαστ (Bill Haast) αυτοανοσοποιήθηκε με επιτυχία στο δηλητήριο διαφόρων ειδών δηλητηριωδών φιδιών.\nΟ όρος χρησιμοποιείται και μεταφορικά για να περιγράψει τη σταδιακή εξοικείωση και αποδοχή πραγμάτων που προηγουμένως θεωρούνταν ιδιαίτερα επικίνδυνα. Δηλαδή ο άνθρωπος μπορεί να δέχεται ως φυσιολογική, κάθε παρανομία και κάθε ανήθικη πράξη, χωρίς να αντιδρά. Με άλλα λόγια, όχι ο οργανισμός του, αλλά η συνείδησή του έχει πάθει πλήρη ανοσία και τίποτα δεν τον εντυπωσιάζει από όσα παρατηρεί στην κοινωνία. Τα πάντα τα έχει αποδεχτεί και συνηθίσει.\nΟ Μιθριδάτης ΣΤ΄ υπήρξε μία από τις επιφανέστερες προσωπικότητες του Ελληνιστικού κόσμου. Γεννήθηκε σε μία περίοδο όπου ο Ελληνισμός διαλυόταν από την εσωτερική διαπάλη των συστατικών του στοιχείων. Μεγάλωσε σύμφωνα με τα Ελληνιστικά πρότυπα και έτσι απέκτησε Ελληνική παιδεία. Ανδρώθηκε στα δυσπρόσιτα βουνά του Πόντου όπου κατέφυγε για να γλυτώσει τη ζωή του. Από την τρυφερή ηλικία των δεκατριών ετών και για επτά ολόκληρα χρόνια ζούσε ολομόναχος στο βουνό και κοιμόταν στην ύπαιθρο. Τρεφόταν με φρούτα και φυτά και σκοτώνοντας τα άγρια ζώα είτε με το τόξο του είτε με τα δυνατά του μπράτσα. Αυτή η ζωή δυνάμωσε πολύ το σώμα του και σκλήρυνε την ψυχή του. Απέκτησε τρομερή αντοχή και ακατάβλητη θέληση. Η δυσπιστία προς τους πάντες έγινε χαρακτηριστικό γνώρισμα της ζωής του. Μέσα σ’ αυτές τις συνθήκες ανδρώθηκε ο μεγάλος βασιλιάς του Πόντου, Μιθριδάτης ΣΤ΄ ο Ευπάτορας και Διόνυσος.\nΚοσμήματα από το Παντικάπαιο της Ταυρικής περί το 45 π.Χ. ΄Είναι ασημένια καρφίτσα με χαραγμένη την εικόνα της Αφροδίτης, χρυσά δακτυλίδια με πολύτιμους λίθους με χαραγμένες τη Νέμεση και την Τύχη, άλλες δύο ελληνικές θεότητες.\nΔίχως αμφιβολία ο Μιθριδάτης υπήρξε μία επιβλητική φυσιογνωμία. Στα πεδία τω μαχών το γιγάντιο ανάστημα του ξεχώριζε και οι αντίπαλοι του τον διέκριναν από πολύ μακριά. Πολλές φορές τραυματίστηκε άλλα η γερή του κράση τον βοηθούσε ώστε να αποκαθίστανται γρήγορα οι πληγές του. Είχε μια ξεχωριστή ομορφιά που έκανε όλους να τον θαυμάζουν. Ήταν ιδιαίτερα έξυπνος και σπάνια έπεφτε έξω στην επιλογή των συνεργατών του. Ήταν ικανότατος ρήτορας και ήξερε να συναρπάζει τα πλήθη, αλλά και όσους συζητούσαν μαζί του. Δούλευε ασταμάτητα και διαχειριζόταν ο ίδιος προσωπικά όλα τα θέματα του βασιλείου. Έμαθε κάθε γλώσσα ή διάλεκτο που μιλούσαν στο κράτος του για να μιλάει ο ίδιος σε όλους στη γλώσσα τους.\nΟ συγγραφέας των ‘‘Μιθριδατικών πολέμων’’ Αππιανός σκιαγραφώντας τον χαρακτήρα και την προσωπικότητα του, μεταξύ άλλων, αναφέρει τα εξής: «Είχε γιγάντιο σώμα, όπως φαίνεται από τα όπλα που έστειλε στη Νεμέα και στους Δελφούς. Ήταν τόσο εύρωστος που μπορούσε ως το τέλος της ζωής του να ιππεύει και να ακοντίζει σε απόσταση χιλίων σταδίων την ημέρα αλλάζοντας κατά διαστήματα άλογα. Χρησιμοποιούσε άμαξα στην οποία ήταν ζεμένα δεκαέξι άλογα μαζί. Φρόντιζε την Ελληνική του παιδεία, ασκούσε την Ελληνική λατρεία και αγαπούσε τη μουσική. Ήταν σώφρονας σε πολλά και ακούραστος. Η μόνη του αδυναμία ήταν οι γυναικείες ηδονές».\nΟ Μιθριδάτης υπήρξε από τους πιο μορφωμένους ανθρώπους της εποχής του. Έγινε γνώστης της Ελληνικής φιλοσοφίας και σκέψης. Στην αυλή του συγκεντρώνονταν σοφοί από ολόκληρο τον Ελληνιστικό κόσμο. Φιλόσοφοι, ποιητές, ρήτορες, ιστοριογράφοι, καλλιτέχνες, τεχνίτες κ.ά. χρηματοδοτούνταν από το ταμείο του Μιθριδάτη. Ο ίδιος μελέτησε ιδιαίτερα ιατρική, βοτανολογία και τοξικολογία. Παρασκεύαζε ο ίδιος δηλητήρια, ποτίζοντας μάλιστα τον ίδιο του τον εαυτό για να αποκτήσει ανοσία. Στα φρούρια του, όπου φύλαγε τους θησαυρούς του, είχε και μεγάλες ποσότητες δηλητηρίων.\nΥπήρχαν πολλοί γιατροί στην αυλή του, που αποτελούσαν σώμα με επικεφαλής αρχίατρο. Από επιγραφή που βρέθηκε στο ιερό των Καβείρων στη Δήλο μαθαίνουμε το όνομα ενός τέτοιου αρχίατρου. Ήταν ο Παπίας, ο γιος του Μηνοφίλου από την Αμισό, ο οποίος ήταν ένας από τους πιο στενούς φίλους του και τον είχε συνοδεύσει στο ταξίδι του στη Μικρά Ασία.\nΣε επιγραφή από την Σινώπη διαβάζουμε ΜΗΝΟΦΙΛΟΣ ΜΗΝΟΦΙΛΟΥ ΣΙΝΩΠΕΥΣ α ‘μισό του 2ου αιώνα . π.Χ\nΑγαπούσε τη μουσική και τα έργα τέχνης. Πλήρωνε καλλιτέχνες για να κατασκευάζουν τα αφιερώματα του στα διάφορα ιερά. Παράγγελνε δικά του αγάλματα τα οποία έστηνε στα κυριότερα κέντρα του βασιλείου του.\nΤο μνημείο στο ιερό των Καβείριων θεών στην Ιερά Νήσο Δήλο το Μιθριδάτου ΣΤ’ δεξιά με το αέτωμα του Διός και την μορφή του σε κυκλικό μετάλλιο ,σε ανακατασκευή από τον Chapouthier 1935)\nΚατασκεύασε ναούς και έκτισε τα ανάκτορα του σε διάφορες πόλεις του βασιλείου του, ενώ ήταν συλλέκτης μικρών καλλιτεχνικών έργων. Περίφημα ήταν τα νομίσματα και τα μετάλλια που έκοβε.\nΝΌΜΙΣΜΑ ΤΟΥ ΜΙΘΡΙΔΆΤΟΥ ΤΟΥ ΣΤ’ ΤΟΥ ΕΥΠΆΤΟΡΟΣ ΔΙΟΝΎΣΟΥ\nΟ Μιθριδάτης ήταν πολύ θρησκευόμενος και με βαθιές προλήψεις. Υπήρξε προστάτης όλων των θρησκειών που υπήρχαν στο βασίλειο του. Ο ίδιος τιμούσε τη μητρική του, Ελληνική θρησκεία, καθώς και την πατρική του, Περσική θρησκεία του Αχούρα Μάζδα. Έκανε πολλά αφιερώματα στους Δελφούς, στη Νεμέα, στη Δήλο και σε ιερά των Καβείρων, στη λατρεία των οποίων είχε μυηθεί από μικρός. Είχε την αίσθηση των Ελληνιστικών ηγεμόνων της εποχής του, βαθιά διαποτισμένος από το μεγαλείο του Ελληνικού πολιτισμού.\nΝΟΜΙΣΜΑ ΜΙΘΡΙΔΆΤΟΥ ΣΤ΄ ΄ΜΕ ΚΕΦΑΛΉ ΔΙΟΝΎΣΟΥ ΣΕ ΔΊΔΡΑΧΜΟ ΠΟΥ ΑΝΑΦΈΡΕΙ ΕΝΤΟΣ ΔΙΟΝΥΣΙΑΚΟΎ ΚΙΣΣΟΥ ΠΕΡΊΓΡΑΜΜΑ …[ ΠΑΝΤΙΚΑΠΑΙΤΩΝ..]\nΗ δράση και τα κατορθώματα του Μιθριδάτη δημιούργησαν το μύθο του. Ένας μύθος που πέρασε από γενιά σε γενιά και έφτασε μέχρι τα σύγχρονα χρόνια. Έγινε ένας πραγματικός ήρωας των παραμυθιών. Η αίγλη του ονόματος του ενέπνευσε ιστορικούς, ποιητές, συγγραφείς και μουσικούς να γράψουν έργα και να υμνήσουν τα επιτεύγματα του. Μέχρι και σήμερα γράφονται ιστορικές μελέτες, ποιήματα, λογοτεχνικά και ιστορικά μυθιστορήματα, θεατρικά έργα, όπερες και μουσικά έργα με θέμα τη ζωή του.\nΜεγάλοι δημιουργοί όπως ο Μότσαρτ, ο Βιβάλντι, ο Ρακίνας κ.ά. έγραψαν έργα με κεντρικό ήρωα τον Μιθριδάτη. Έναν ήρωα που η ιστορία του παραπέμπει κατευθείαν στις τραγωδίες των μεγάλων ποιητών της κλασσικής περιόδου. Ο ήρωας όμως μπορεί να έχασε τον πόλεμο αλλά μένει όρθιος μέχρι το τέλος, αρνούμενος να προσκυνήσει τον εχθρό. Το τέλος του αποτέλεσε μία πραγματική τραγωδία για τον Ελληνικό κόσμο. Η ύστατη ελπίδα που είχε να ενωθεί και να αντιμετωπίσει την επέλαση των Ρωμαίων έσβησε οριστικά.\nΤο κείμενο έχει δημοσιευθεί στην εφημερίδα της Ε.Λ.Β. “Αργοναύτης”, αριθμοί φύλων 191-196.\n* O Γιώργος Κλοκίδης είναι μέλος του Δ.Σ. (ταμίας) της Ευξείνου Λέσχης Βέροιας.\nΤο κείμενο αποτελεί απόσπασμα από μεταπτυχιακή του εργασία με θέμα: «Μιθριδάτης ΣΤ΄ ο Ευπάτωρ».\nΕικόνες από τον ΑΡΧΑΙΟΓΝΩΜΩΝΑ\n«Η ΟΔΥΣΣΕΙΑ ΤΗΣ ΓΝΩΣΕΩΣ ΥΠΑΤΙΑ» »\n« Οι φιλόσοφοι στην Αλεξανδρινή και Ελληνορωμαϊκή εποχή


Eurovision 2021: «Έλαμψαν» στην τελετή έναρξης η Στεφανία και η Έλενα Τσαγκρινού (videos) - Kliktv.gr\n17 Μαΐου 2021 068\nΗ Τελετή Έναρξης του 65ου Διαγωνισμού Τραγουδιού της Eurovision έγινε την Κυριακή, με τη Στεφανία Λυμπερακάκη και την Έλενα Τσαγκρινού να πραγματοποιούν λαμπερές εμφανίσεις στο τυρκουάζ χαλί, στον Τερματικό Σταθμό Κρουαζιερόπλοιων του Ρότερνταμ.\nΥπενθυμίζεται ότι η Ελλάδα, την οποία θα εκπροσωπήσει η Στεφανία Λυμπερακάκη με το «Last dance», θα εμφανιστεί 4η στον 2ο ημιτελικό (20/5).\nΗ Έλενα Τσαγκρινού θα ερμηνεύσει το «El Diablo» εκπροσωπώντας την Κύπρο και θα εμφανιστεί 8η στον 1ο ημιτελικό (18/5).\nΌπως θα δείτε στο 2ο βίντεο, σύμφωνα με το ρεπορτάζ του Γιάννη Πουλόπουλου, η Ελλάδα και η Κύπρος ανέβηκαν θέσεις στα προγνωστικά μετά τη δεύτερη πρόβα. Συγκεκριμένα, τα προγνωστικά θέλουν την Κύπρο στην 5η θέση και την Ελλάδα στη 10η.\nΔείτε τα βίντεο από την εκπομπή «Ευτυχείτε».\nΤο Διαβάσαμε Eurovision 2021: «Έλαμψαν» στην τελετή έναρξης η Στεφανία και η Έλενα Τσαγκρινού (videos)


Τι φοβούνται περισσότερο οι Έλληνες - alterinfo.gr\nΣυγκλονιστικά είναι τα στοιχεία που αφορούν την κατάσταση που επικρατεί στην Ελλάδα του 21ου αιώνα. Ένας στους εννέα Έλληνες δεν έχει καμιά εμπιστοσύνη στην δικαιοσύνη, ενώ ένας στους οκτώ τρέμει τον εφιάλτη της ανεργίας, της φτώχειας, της εγκληματικότητας αλλά και της αρρώστιας!\nΜε το πλέον ανάγλυφο τρόπο περιγράφει τις συνθήκες κάτω από τις οποίες ζουν σήμερα οι Έλληνες η δειγματοληπτική έρευνα που πραγματοποίησε ο Τομέας Επιδημιολογίας και Βιοστατιστικής,της Εθνικής Σχολής Δημόσιας Υγείας με επικεφαλής την επιστημονική υπεύθυνη κ.Έφη Σίμου.\nΌπως απέδειξε η έρευνα ένα ποσοστό που αγγίζει το 91,7% του πληθυσμού δηλώνει ότι φοβάται την έλλειψη δικαιοσύνης. Το στοιχείο αυτό καταδεικνύει το βαθμό δυσπιστίας των συμπολιτών μας απέναντι στην τρίτη εξουσία: δεν πιστεύουν σε αυτή και δεν περιμένουν ότι θα τιμωρηθούν ποτέ οι υπαίτιοι.\nΚαι να αναλογισθεί κανείς ότι η έρευνα έγινε πριν από την σύλληψη των βουλευτών της Χρυσής Αυγής.\nΗ ίδια έρευνα κατέδειξε ότι οι συμπολίτες μας φοβούνται σε ποσοστό που φτάνει το\n84,4% την ανεργία, το 83,6% την φτώχεια, το 82,6% την εγκληματικότητα και το 81,4% την αρρώστια!\nκλονίσθηκε η υγεία των Ελλήνων\nΌπως προέκυψε από την ίδια έρευνα το μνημόνιο αλλά και τα δυσβάστακτα οικονομικά μέτρα έχουν κλονίσει την υγεία των συμπολιτών μας.\nΜάλιστα στο 56,9% του πληθυσμού έχει επηρεασθεί η ψυχική του υγεία, στο 52,6% οι σχέσεις του, στο 80% στην ασφάλεια του για το μέλλον.\nΕξίσου συγκλονιστική είναι η αποκάλυψη της έρευνας ότι το 55,7% δεν έχει πλέον την οικονομική δυνατότητα να αγοράσει φάρμακα ενώ ένα ποσοστό που φτάνει το 28,4% αραίωσε τη συχνότητα που τα λαμβάνει με πρωτοβουλία του ώστε να κάνει οικονομία!.\nδιάγνωση και πληροφόρηση από το διαδίκτυο\nΜπορεί το μνημόνιο να έχει καταρρακώσει την υγεία των συμπολιτών μας αλλά από ότι φαίνεται καταφεύγουν στο διαδίκτυο για να ενημερωθούν για θέματα υγείας αλλά και να κάνουν διάγνωση των συμπτωμάτων τους!\nΧρήματα για εφημερίδες δεν υπάρχουν και έτσι ενημερώνονται αξιόπιστα όπως ισχυρίζονται από το ίντερνετ για θέματα υγείας.\nΒάσει των αποτελεσμάτων της έρευνας το 79,7% δηλώνει πολύ και αρκετά ενημερωμένο για θέματα υγείας.\nΈνα ποσοστό που αγγίζει το 76,0% ενημερώνεται από το γιατρό το 53,5% από τον φαρμακοποιό\nτο 58,8% ενημερώνεται από ιστοσελίδες το 25,4% από τα social media και μόλις το 24% από εφημερίδες.\nΗ πλειοψηφία όσων συμμετείχαν στην έρευνα εμφανίζεται ικανοποιημένο σε ποσοστό 84,6% από την επάρκεια των πληροφοριών που λαμβάνει από το γιατρό και το 69,2% από την επάρκεια των πληροφοριών που λαμβάνει από το φαρμακοποιό.\nΤην ίδια στιγμή ένας στους πέντε Έλληνες δηλώνει ικανοποιημένος από την ποιότητα των πληροφοριών που λαμβάνει από το διαδίκτυο και ένας στους τρεις από τις πληροφορίες που παίρνει από τις εφημερίδες.\nΈνα ακόμη άκρως ενδιαφέρον στοιχείο που προέκυψε από την ίδια έρευνα είναι ότι το 61,6% κάνει αυτοδιάγνωση μέσω ίντερνετ ,το 35,2% με βάση κάτι που είδε στην τηλεόραση και το 34,2% εμπιστεύεται τις διαγνωστικές μεθόδους που υπάρχουν στις ιστοσελίδες υγείας.\nΝα σημειωθεί ότι η έρευνα που διενεργήθηκε από την ΚΑΠΑ RESEARCH σε αντιπροσωπευτικό δείγμα, άνδρες και γυναίκες, 18 ετών και άνω, σε 1.227 άτομα, πανελλαδικά, με αναλογική κατανομή στις 13 περιφέρειες της χώρας το χρονικό διάστημα 19 έως 20 Σεπτεμβρίου και είδε το φως της δημοσιότητας ανακοινώθηκε κατά την διάρκεια του συνεδρίου που γίνεται σήμερα με θέμα :”Ενημέρωση Υψηλού Κινδύνου: Μέσα Μαζικής Ενημέρωσης και Δημόσια Υγεία».


kati ti: Απριλίου 2011\nΟι Σαρακατσάνοι, γνωστοί και ως Καρακατσάνοι ή Σαρακατσαναίοι, είναι ελληνική νομαδική φυλή που βρίσκεται διασκορπισμένη σε ολόκληρη την ηπειρωτική Ελλάδα. Σήμερα η συντριπτική πλειοψηφία των Σαρακατσάνων έχει εγκαταλείψει το νομαδικό βίο και ζει μόνιμα στα χωριά όπου ασχολείται με την κτηνοτροφία, ενώ οι απόγονοί τους έχουν εγκατασταθεί σε μεγάλο βαθμό στα μεγάλα αστικά κέντρα. Μικρός αριθμός Σαρακατσάνων βρίσκεται επίσης στη Βουλγαρία και την ΠΓΔΜ.\nΓνωριμία μέσα από την μουσική τους(έρχεται και το Πάσχα και η playlist ίσως χρειαστεί)\nΓνωριμία με τους Σαρακατσάνους\nΩς προς την ονομασία των Σαρακατσάνων υπάρχουν διάφορες θεωρίες. Σύμφωνα με την επικρατέστερη από αυτές, το όνομα Σαρακατσάνος έχει τουρκική προέλευση και είναι σύνθετη λέξη αποτελούμενη από το kara (καρά) που σημαίνει «μαύρος, μαυροντυμένος» και το kacan (κατσάν) που σημαίνει «φυγάς, ανυπότακτος». Έτσι από το Karakacan (Καρακατσάν) προήλθε με παραφθορά η λέξη Σαρακατσάνος. Ο λόγος για την ονομασία αυτή είναι ότι οι Σαρακατσάνοι μετά την Άλωση της Κωνσταντινούπολης φορούσαν μαύρη ενδυμασία ως ένδειξη πένθους, ενώ έσφαζαν τα λευκά πρόβατα και κρατούσαν μόνο τα μαύρα. Επίσης κατέφυγαν ως κλέφτες στα βουνά ώστε να μην υποταχθούν στον κατακτητή και να τον πολεμούν από εκεί. Έτσι οι Τούρκοι τους προσέδωσαν την ονομασία Καρακατσάν, δηλαδή «μαύρος φυγάς». Οι ίδιοι οι Σαρακατσάνοι άρχισαν να χρησιμοποιούν αυτό το όνομα μετά το 1812, το οποίο είναι σχετικά νέο, προσδιορίζοντας έναν λαό που προϋπήρχε του ονόματος.\nΕτικέτες Εγκυκλοπαιδικά, Playlists\nΤης κακομοίρας (Ταινία)\nΠρωταγωνιστές: Κώστας Χατζηχρήστος (Ζήκος),\nΚώστας Δούκας (Παντελής Σκουφάντελος), Νίκος Ρίζος,(Kατσάρας Μπούρμπουρης), Μαρίκα Νέζερ(Δέσποινα), Ντίνα Τριάντη:(Λίτσα), Νίκος Φέρμας:(Μανώλης), Θανάσης Μυλωνάς:(Αργύρης), Νέλη Παππά (Φιφίκα), Γιώργος Βελέντζας (Μήτσος),κ.α.\nΠρώτη προβολή: 18 Ιουνίου 1963\nΥπόθεσηΟ Ζήκος είναι επαρχιώτης από το Καρπενήσι που δουλεύει υπάλληλος στο μπακάλικο του Παντελή και είναι ερωτευμένος με την όμορφη Φιφίκα, η οποία θέλοντας να παίξει μαζί του, προσποιείται ότι ανταποκρίνεται. Ο Παντελής αν και προχωρημένης ηλικίας θέλει για λογαριασμό του τη νεαρή φίλη της Φιφίκας, Λίτσα. Ο Ζήκος τον κοροϊδεύει για την επιλογή του, αλλά αυτός δεν πτοείται. Προχωρεί στους αρραβώνες, σε συνεννόηση με τον πατέρα της Λίτσας και ερήμην της ίδιας. Ο Παντελής με τον πατέρα της Λίτσας αποφασίζουν να ανακοινώσουν στη Λίτσα την ημέρα των γενεθλίων της ότι ο Παντελής και εκείνη θα αρραβωνιαστούν. Η Λίτσα μόλις το μαθαίνει τρομάζει μόνο με την ιδέα γι' αυτό προσπαθεί να το αποφύγει.Μέσα στην ταινία υπάρχουν χαρακτηριστικές στιγμές λογομαχιών του μπακαλόγατου (υπάλληλου μπακάλικου), Ζήκου και του αφεντικού του, ιδιοκτήτη του μπακάλικου, Παντελή.\nΦεστιβάλΕπίσημη συμμετοχή στο Φεστιβάλ Κινηματογράφου Θεσσαλονίκης 1963.\nΠληροφορίεςΒασισμένο στο ομώνυμο θεατρικό έργο των Χρήστου και Γιάννη Γιαννακόπουλου.έτος παραγωγής: 1963είδος: κωμωδία\nΕγκυκλοπαιδικά (1) Παλιός Ελληνικός Κινηματογράφος (1) Playlists (1)\nΗ λίστα των blogs μου\n- *pump up the volume - the history of Ηouse Μusic (series 2001)* chicago black gay male legacy: απο disco σε house - thnx drum-machines,cassette! σε acid h...\nπόρτες κλειστές - Πολλοί στίχοι είναι σαν *πόρτες*, *πόρτες κλειστές* σ' ερημωμένα σπίτια, Γιάννης Ρίτσος.\nμια χαριτωμένη εικόνα! - γιατί αγαπάμε το πιάνο; ε! αυτό το ξέρουν και οι ΄γάτες!!


Προσιτό Drug Rehab - Πού να ψάξω για αυτό Πώς Tenuate φροντίδα μας. Πώς να ακυρώσετε ανεπιθύμητης εγκυμοσύνης.\nΠροσιτό Drug Rehab - Πού να ψάξω για αυτό\nΠώς Tenuate φροντίδα μας.\nχρήσεις του Tenuate\nTenuate χρησιμοποιείται μαζί με ένα γιατρό-που εγκρίθηκε, μειωμένη σε θερμίδες δίαιτα, άσκηση, και η συμπεριφορά της αλλαγής του προγράμματος για να σας βοηθήσει να χάσετε βάρος. Είναι χρησιμοποιείται σε άτομα που είναι σημαντικά υπέρβαρος (παχύσαρκοι) και δεν μπόρεσαν να χάσει αρκετό βάρος με δίαιτα και άσκηση από μόνη της. Η απώλεια βάρους και διατήρηση του απορροή μπορούν να μειώσουν τους κινδύνους για την υγεία τους πολλούς που έρχονται με την παχυσαρκία, συμπεριλαμβανομένων των καρδιακών παθήσεων, του διαβήτη, υψηλή πίεση του αίματος, και μικρότερη διάρκεια ζωής.\nΔεν είναι γνωστό πώς Tenuate βοηθά τους ανθρώπους να χάσουν βάρος. Μπορεί εργασίες σας, με τη μείωση της όρεξης, την αύξηση της ποσότητας ενέργειας που χρησιμοποιείται από το σώμα σας, είτε μέσω της επίδρασης ορισμένων τμημάτων του εγκεφάλου. Αυτή η φαρμακευτική αγωγή είναι ένα όρεξη suppressant και ανήκει σε μια κατηγορία φαρμάκων που ονομάζεται συμπαθητικομιμητική αμίνες.\nτον τρόπο χρήσης του Tenuate\nΠάρτε τη μορφή άμεσης απελευθέρωσης του Tenuate από το στόμα, συνήθως 3 φορές την ημέρα, 1 ώρα πριν το γεύμα ή ως οδηγίες του γιατρού σας. Αν τρώει αργά τη νύχτα είναι ένα πρόβλημα, ο γιατρός σας μπορεί να λάβει άμεσα εμείς άλλη δόση το βράδυ. Λαμβάνοντας Tenuate αργά στην καθημερινή ζωή, μπορεί να προκαλέσει προβλήματα σε κλινοθέσιο (αϋπνία).\nΗ διαρκής-release μορφή Tenuate είναι συνήθως λαμβάνεται μια φορά την ημέρα το μεσημέρι. Swallow Tenuate σύνολο. Μην σπάτε, μασάτε, δισκία ή διάλειμμα. Κάτι τέτοιο μπορεί να καταστρέψει τη μακρά δράση των ναρκωτικών και μπορεί να αυξήσει τις παρενέργειες.\nΗ δόση που βασίζεται σε σας ιατρική πάθηση και η απόκριση στη θεραπεία. Ο γιατρός σας θα προσαρμόσει δόση για να βρουν καλύτερες δόση για εσάς. Χρήση Tenuate τακτικά και ακριβώς όπως προδιαγράφεται για να πάρετε το μεγαλύτερο όφελος από αυτό. Για να βοηθήσουμε εμείς θυμόμαστε, το πάρετε στα ίδια ώρα (ες) κάθε μέρα.\nTenuate είναι συνήθως λαμβάνονται για λίγες μόνο εβδομάδες σε ένα χρόνο. Δεν θα πρέπει να ληφθούν με άλλους όρεξη suppressants (βλ. επίσης τμήμα αλληλεπίδρασης φαρμάκων). Η πιθανότητα σοβαρών ανεπιθύμητων ενεργειών που αυξάνεται με την χρήση των πλέον Tenuate και τη χρήση του Tenuate μαζί με ορισμένα άλλα φάρμακα δίαιτα.\nTenuate μπορεί να προκαλέσουν εξάρτηση, ειδικά αν έχει χρησιμοποιηθεί τακτικά για ένα εκτεταμένο χρονικό διάστημα ή αν έχει χρησιμοποιηθεί σε υψηλές δόσεις. Σε τέτοιες περιπτώσεις, η ανάκληση αντιδράσεων (π.χ., κατάθλιψη, σοβαρή κόπωση) μπορεί να προκύψει, αν ξαφνικά σταματήσουμε Tenuate. Για να αποτρέψετε την απόσυρση από τη στάση επεκταθεί / τακτική θεραπεία με Tenuate, η σταδιακή μείωση της δοσολογίας σύμφωνα με τις οδηγίες. Συμβουλευτείτε το γιατρό σας ή τον φαρμακοποιό για περισσότερες λεπτομέρειες, και να αναφέρει τυχόν απόσυρση αντιδράσεις αμέσως.\nΣπάνια, τα ναρκωτικά αναζητούν αφύσικη συμπεριφορά (εθισμός) είναι δυνατή με Tenuate. Να μην αυξήσει τη δόση σας, πάρτε την πιο συχνά, ή το χρησιμοποιούν για μεγαλύτερο χρονικό διάστημα απ 'ό, τι προβλέπεται. Σωστά σταματήσει τη φαρμακευτική αγωγή όταν τέτοια διεύθυνση.\nΘα πρέπει να δούμε κάποια απώλεια βάρους, σύντομα μετά θα αρχίσουμε αυτή την φαρμακευτική αγωγή. Ενημερώστε το γιατρό σας αν δεν το βλέπω τουλάχιστον 4 κιλά απώλειας βάρους μέσα σε διάστημα 4 εβδομάδων από την έναρξη της Tenuate. Tenuate ενδέχεται να σταματήσει να λειτουργεί καλά, αφού έχουν πάρει αυτό για λίγο. Μιλήστε με το γιατρό σας αν αυτό το φάρμακο σταματά να λειτουργεί καλά. Να μην αυξηθεί η δόση εκτός εάν οδηγίες του γιατρού σας. Ο γιατρός σας μπορεί να σταματήσει άμεσα θα πάρετε αυτό το φάρμακο.\nπαρενέργειες του Tenuate\nΖάλη, ξηροστομία, δυσκολία στον ύπνο, ευερεθιστότητα, ναυτία, εμετός, διάρροια, δυσκοιλιότητα ή μπορεί να προκύψει, ενώ η χρήση Tenuate. Εάν αυτές οι επιπτώσεις εμμένουν ή επιδεινώνονται, ειδοποιεί το γιατρό σας ή τον φαρμακοποιό αμέσως.\nΝα θυμάστε ότι ο γιατρός σας έχει ορίσει Tenuate γιατί αυτός ή αυτή έχει κριθεί ότι θα είναι προς όφελος μεγαλύτερο από κίνδυνο ανεπιθύμητων ενεργειών. Πολλοί άνθρωποι χρησιμοποιούν Tenuate δεν έχει σοβαρές παρενέργειες.\nΣταματήσετε να παίρνετε το Tenuate και να αναζητήσουν άμεση ιατρική περίθαλψη, εάν κάποια από αυτές τις σπάνιες αλλά πολύ σοβαρές παρενέργειες:\nTenuate Μαη σπάνια αιτία σοβαρών (ενίοτε θανατηφόρων) ή καρδιακά προβλήματα του πνεύμονα (πνευμονική υπέρταση, καρδιακή βαλβίδα προβλήματα). Ο κίνδυνος αυξάνεται με τη χρήση των πλέον Tenuate και τη χρήση του Tenuate μαζί με άλλα φάρμακα όρεξης-suppressant / φυτικά προϊόντα. Εάν παρατηρήσετε οποιοδήποτε από παρακάτω απίθανη, αλλά πολύ σοβαρές ανεπιθύμητες ενέργειες, σταματήστε τη λήψη του Tenuate και συμβουλευτείτε το γιατρό σας ή τον φαρμακοποιό αμέσως:\nΜια πολύ σοβαρή αλλεργική αντίδραση στο Tenuate είναι σπάνιες. Ωστόσο, αναζητούν άμεση ιατρική φροντίδα εάν παρατηρήσετε οποιοδήποτε από ακόλουθα συμπτώματα σοβαρής αλλεργικής αντίδρασης:\nπροφυλάξεις του Tenuate\nΠριν από τη λήψη Tenuate, ενημερώστε το γιατρό σας ή τον φαρμακοποιό εάν είμαστε αλλεργικοί σε αυτό? Ή σε οποιαδήποτε άλλη συμπαθητικομιμητική αμίνες (π.χ., αποσυμφορητικά, όπως η ψευδοεφεδρίνη, διεγερτικά, όπως η αμφεταμίνη, όρεξη suppressants όπως φαιντερμίνη)? Ή αν έχετε οποιεσδήποτε άλλες αλλεργίες.\nTenuate δεν πρέπει να χρησιμοποιείται αν έχετε ορισμένες ιατρικές παθήσεις. Πριν από τη χρήση Tenuate, συμβουλευτείτε το γιατρό σας ή τον φαρμακοποιό εάν έχουμε:\nΠριν από τη χρήση Tenuate, ενημερώστε το γιατρό σας ή τον φαρμακοποιό σας ιατρικού ιστορικού, κυρίως των:\nTenuate μπορούν να έχουμε ζαλάδα ή (σπανίως) προκαλέσουν υπνηλία ή θολή όραση. Να είστε προσεκτικοί εμπλακούν σε δραστηριότητες που απαιτούν εγρήγορση και σαφές όραμα, όπως η οδήγηση ή τη χρήση μηχανημάτων. Αποφύγετε τα αλκοολούχα ποτά.\nΠριν από την εγχείρηση, ενημερώστε το γιατρό σας ή οδοντίατρο ότι είστε χρησιμοποιώντας Tenuate.\nΛειτουργία των νεφρών σας μειώνεται καθώς μεγαλώνει μεγάλα. Αυτή η φαρμακευτική αγωγή έχει αφαιρεθεί από τα νεφρά. Ως εκ τούτου, οι ηλικιωμένοι μπορεί να βρίσκονται σε μεγαλύτερο κίνδυνο για ζαλάδα και υψηλή αρτηριακή πίεση, ενώ χρησιμοποιώντας το ναρκωτικό αυτό.\nΚατά τη διάρκεια της κύησης, Tenuate θα πρέπει να χρησιμοποιείται μόνο όταν σαφώς χρειάζεται. Δεν συνιστάται για χρήση για μεγάλα χρονικά διαστήματα ή σε μεγάλες δόσεις κοντά αναμενόμενη ημερομηνία παράδοσης, λόγω των πιθανών βλαβών στο αγέννητο μωρό. Συζήτηση για τους κινδύνους και τα οφέλη με το γιατρό σας. Βρέφη που γεννήθηκαν από μητέρες που έχουν Tenuate χρησιμοποιώντας για μεγάλο χρονικό διάστημα ή σε υψηλές δόσεις μπορεί να έχουν συμπτώματα όπως η απόσυρση ευερεθιστότητα ή ακραία κούραση. Ενημερώστε το γιατρό σας αμέσως αν παρατηρήσετε οποιοδήποτε από αυτά τα συμπτώματα σας στο νεογέννητο.\nTenuate μπορεί να περάσουν στο μητρικό γάλα και μπορεί να έχει ανεπιθύμητες συνέπειες για ένα βρέφος νοσηλευτών. Ως εκ τούτου, ο θηλασμός δεν συνιστάται κατά τη διάρκεια χρήσης του Tenuate. Συμβουλευτείτε το γιατρό σας πριν θηλάσετε.\nαλληλεπιδράσεις του Tenuate\nΟ γιατρός ή ο φαρμακοποιός μπορεί ήδη να είναι ενήμεροι για όλες τις τυχόν δυνατότητες αλληλεπιδράσεις και μπορεί να σας για την παρακολούθηση τους. Μην ξεκινήσετε, να σταματήσει ή να αλλάξει τη δοσολογία του κάθε φαρμάκου, πριν από τον έλεγχο τους με πρώτο.\nTenuate δεν πρέπει να χρησιμοποιείται με ορισμένα φάρμακα, διότι πολύ σοβαρές αλληλεπιδράσεις μπορεί να προκύψει, ενώ χρήση Tenuate. Αν είστε παίρνετε ή έχουν ληφθεί άλλα όρεξη-suppressant ναρκωτικών στο παρελθόν έτος (π.χ., φαιντερμίνη, Το «Sibutramine», ephedra / ΜΑ huang), ενημερώστε το γιατρό σας ή τον φαρμακοποιό πριν από την έναρξη Tenuate.\nΑποφύγετε τη λήψη αναστολείς της ΜΑΟ (π.χ., φουραζολιδόνη, isocarboxazid, linezolid, moclobemide, φαινελζίνη, procarbazine, ρασαγιλίνη, σελεγιλίνη, τρανυλκυπρομίνη) μέσα σε 2 εβδομάδες πριν, κατά και μετά τη θεραπεία με Tenuate. Σε ορισμένες περιπτώσεις μια σοβαρή (πιθανώς θανατηφόρα) αλληλεπίδρασης φαρμάκων μπορεί να προκύψει, ενώ χρήση Tenuate.\nΑν είστε ήδη χρησιμοποιούν οποιοδήποτε από αυτά τα φάρμακα, ενημερώστε το γιατρό σας ή τον φαρμακοποιό πριν από την έναρξη Tenuate.\nΠριν από τη χρήση Tenuate, ενημερώστε το γιατρό σας ή τον φαρμακοποιό όλων των συνταγών και nonprescription / φυτικά προϊόντα θα μπορούν να χρησιμοποιούν, ειδικότερα:\nΕνημερώστε το γιατρό σας ή τον φαρμακοποιό εάν λάβουμε τα ναρκωτικά που προκαλούν ζάλη ή υπνηλία, όπως: ορισμένα αντιισταμινικά (π.χ., Διφαινυδραμίνη), anti-κατάσχεση ναρκωτικών ουσιών (π.χ., καρβαμαζεπίνη), φάρμακα για τον ύπνο ή άγχος (π.χ., αλπραζολάμη, διαζεπάμη, zolpidem) , Μυοχαλαρωτικά, ναρκωτικές relievers πόνου (π.χ., codeine), ψυχιατρικά φάρμακα (π.χ., risperidone, Αμυτριπτυλίνη, trazodone).\nΕπίσης έκθεση της χρήσης των ναρκωτικών που θα μπορούσαν να αυξήσουν την κατάσχεση των κινδύνων όταν συνδυάζεται με Tenuate όπως isoniazid (INH), φαινοθειαζίνες (π.χ. thioridazine), θεοφυλλίνη, ή τρικυκλικά αντικαταθλιπτικά (π.χ., Αμυτριπτυλίνη), μεταξύ άλλων.\nΕλέγξτε την ετικέτα για όλα σας τα φάρμακα / φυτικά προϊόντα (π.χ., βήχας και το κρύο τα προϊόντα που περιέχουν αποσυμφορητικά, όπως η ψευδοεφεδρίνη, δίαιτα ενισχύσεων, όπως η φαινυλοπροπανολαμίνη / ephedra / ΜΑ huang), διότι ενδέχεται να περιέχουν συστατικά που μπορούν να αυξήσουν τον καρδιακό ρυθμό ή την αρτηριακή πίεση . Ζητήστε από το φαρμακοποιό σας σχετικά με τη χρήση αυτών των προϊόντων με ασφάλεια.\nΚαφεΐνη μπορεί να αυξήσει τις παρενέργειες του Tenuate. Αποφύγετε τις μεγάλες ποσότητες πόσιμου των ποτών που περιέχουν καφεΐνη (καφές, τσάι, αναψυκτικά τύπου κόλα) ή τρώνε μεγάλες ποσότητες σοκολάτας.\nΑυτό το έγγραφο δεν περιλαμβάνει όλες τις πιθανές αλληλεπιδράσεις. Ως εκ τούτου, πριν από τη χρήση Tenuate, ενημερώστε το γιατρό σας ή τον φαρμακοποιό του όλα τα προϊόντα που χρησιμοποιείτε. Τηρούν κατάλογο με όλα σας τα φάρμακα μαζί σας και συμμερίζομαι κατάλογο με γιατρό και τον φαρμακοποιό σας.\nΠού να αγοράσετε Tenuate\nΕίναι πολύ δύσκολο να αντιμετωπίσουμε το γεγονός ότι χρειάζεσαι ναρκωτικά rehab. Το τελευταίο πράγμα που χρειάζεστε είναι το άγχος που ασχολούνται με το πώς θα πληρώσουν.\nΓεγονός είναι, rehab ναρκωτικών δεν είναι φθηνή. Κάθε μήνα το φάρμακο rehab μπορεί να σας κοστίσει δεκάδες χιλιάδες δολάρια. Δεν έχουν πολλοί άνθρωποι αυτού του είδους τη χρήματα που εξοικονομήθηκαν. Δεν μπορεί ο καθένας να τύχουν κρατικής ενίσχυσης. Και πάρα πολλοί άλλοι δεν έχουν ασφάλιση υγείας. Δεν έχει μόνο ότι: ό, τι ένα πρόσωπο που θεωρεί προσιτή mayn't είναι τόσο εύκολο να αντιμετωπιστεί με άλλο πρόσωπο.\nΈτσι, σκέψης και ψώνια προσεκτικά είναι υψίστης σημασίας. Τούτου λεχθέντος, θα ήταν μια καλή ιδέα να εξετάσουμε ολόκληρο το φάσμα των ναρκωτικών rehab προσιτές επιλογές που κάνουμε πριν λάβει τεκμηριωμένη απόφαση. Με άλλα λόγια, δεν παρουσίασε ανάκαμψη πρώτη επιλογή για εσάς. Μπορεί να υπάρχουν πιο προσιτές επιλογές σε περίπτωση που αφιερώνουμε αρκετό καιρό αναζητούν.\nΓενικά μη κερδοσκοπικού Rehabs\nΜία από τις καλύτερες επιλογές για τα ναρκωτικά προσιτές rehab είναι να κοιτάξουμε τους μη κερδοσκοπικούς εγκαταστάσεις. Αμοιβής τους θα είναι συχνά χαμηλότερες από τις αντίστοιχες για το κέρδος των ναρκωτικών-rehab εγκαταστάσεις. Ο λόγος για αυτό είναι ότι τα κέρδη είναι μη επιδοτούμενο από το δημόσιο χρήμα (όπως και το ομοσπονδιακό κράτος ή κυβέρνηση) ή από μη κυβερνητικές οργανώσεις (ΜΚΟ).\nΥπάρχουν δεκάδες - εκατοντάδες αν μη - μη κερδοσκοπικών φάρμακο rehab εγκαταστάσεις που ιδρύθηκε για να βοηθήσει ρητώς χαμηλότερο εισόδημα και ανασφάλιστα άτομα. Αυτές οι μη κερδών μπορεί να μας δώσει σημαντικά θεραπευτικά οφέλη σε πολύ καθαρές και καλά οργανωμένες περιβάλλοντα. Οι περισσότεροι από αυτούς δεν θα είναι δωρεάν. Ωστόσο, αυτά τα οικονομικά προσιτών εγκαταστάσεων θα ναρκωτικών rehab (σχεδόν) ποτέ δεν στρέφουμε την πλάτη έναν ασθενή που πραγματικά έχουν ανάγκη θεραπείας - ή αν δεν μπορούν να πληρώνουν πλήρη τιμή.\nΠοιες είναι οι υπόλοιπες επιλογές σας;\nΕκτός από μη κερδοσκοπικές εγκαταστάσεις, υπάρχουν και οι διευκολύνσεις για το κέρδος-που έχουν κρεβάτια που προορίζονται για τους ασθενείς που χρειάζονται περίθαλψη επιδοτούμενο. Αυτό δεν είναι ίδιο με δωρεάν θεραπεία. Ωστόσο, τα τέλη θα βασίζεται σε μια προοδευτική κλίμακα ανάλογα με το εισόδημά σας, το μέγεθος της οικογένειας και συνολική δυνατότητα να πληρώσουν. Αν μπορούμε να κάνουμε προσιτές φάρμακο rehab σε ιδιωτικές εγκαταστάσεις, όπως αυτό, μπορείτε να αναμένετε την εξαιρετική φροντίδα.\nΠίστη οργανισμοί βασιζόμενοι\nΟρισμένες ΜΚΟ, όπως το Στρατό Σωτηρίας δεν παρέχουν φήμη τύπου περίχωρα αλλά μπορεί ακόμη να προσφέρει αποτελεσματική θεραπεία, και το σημαντικότερο, ένα ασφαλές καταφύγιο. Οι ανέσεις που μπορεί να είναι αρκετά περιορισμένη, αλλά για κάποιον με το να πάει πουθενά αλλού, αυτές οι εγκαταστάσεις μπορούν να παρέχουν την προοπτική της ανάκαμψης. Τα προγράμματα είναι συνήθως μακροχρόνια και ελεύθερα να συμμετέχων που επιθυμούν να συμμετάσχουν σε ένα πρόγραμμα που βασίζεται πίστη.\nΝηφάλιο που ζουν στέγασης\nΜια άλλη οικονομικά προσιτή επιλογή για τα ναρκωτικά είναι rehab λεγόμενη νηφάλιο ζουν επιλογή. Δεν έχει ως έντασης, όπως ισχύει και ναρκωτικά rehab, αυτές οι εγκαταστάσεις παρέχουν μια φθηνή αλλά ευμενές περιβάλλον στο οποίο οι συμμετέχοντες μπορούν να αναρρώσουν. Οι περισσότερες από αυτές τις διευκολύνσεις, θα έχει ένα έργο-απαίτηση, καθώς και την προσδοκία ότι ο συμμετέχων AA παρακολουθήσουν συνεδριάσεις, ή ισοδύναμες, ενώ ζουν σε νηφάλιο κατοικιών .\nΔυστυχώς, θα έχετε να κάνετε κάποια έρευνα και να δαπανήσει κάποια προσπάθεια να βρουν το πλήρες φάσμα των ναρκωτικών rehab προσιτές επιλογές που έχετε στην περιοχή σας. Ωστόσο, η καλή είδηση είναι ότι θα είμαστε εκεί για εσάς - και τα αγαπημένα σας πρόσωπα.\nΠώς να ακυρώσετε ανεπιθύμητης εγκυμοσύνης\nΠροσιτό Drug Rehab - Πού να ψάξω για αυτό Πώς Tenuate φροντίδα μας. Πού να αγοράσετε Tenuate Πώς να ακυρώσετε ανεπιθύμητης εγκυμοσύνης


Ανεπίκαιρα (άρθρο 10ο): ο αποδιοπομπαίος τράγος, του Γιάννη Καραχισαρίδη - iporta.gr\nGiannis Karaxisaridis / 22 Μαΐου 2013 / No Comment\nΌταν ο Άνταμ Σμιθ έγραφε το βιβλίο του, «Έρευνα για τη φύση και τις αιτίες του πλούτου των εθνών», η αστική επανάσταση προετοιμαζόταν σιωπηρά και ασύνειδα για να κάνει τη μεγάλη της εμφάνιση στη σκηνή της Ιστορίας. Ήταν ο 18ος αιώνας και η εποχή του διαφωτισμού.\nΗ εκβιομηχάνιση, η ανακάλυψη της έννοιας του κεφαλαίου και η ραγδαία διάδοση του εμπορίου, είχαν ξεκινήσει το δίχως επιστροφή ταξίδι τους μέσα στο χρόνο. Από ένα παράλληλο και συγκοινωνούν μονοπάτι οι στοχασμοί των διαφωτιστών μάζευαν τις ψηφίδες της διακήρυξης της ανεξαρτησίας που ήρθε το 1776 και προσπαθούσαν να αρθρώσουν το σύνθημα που τελικά εκστομίστηκε από τους γάλλους επαναστάτες το 1789, «Ελευθερία, ισότητα, αδελφοσύνη». Με γρήγορο βηματισμό φτάσαμε στον 19ο αιώνα. Και ήρθε η εποχή της μεγάλης αποκάλυψης. Ότι το Κεφάλαιο δεν ήταν ο αθώος οδηγός της προόδου, αλλά αυξάνονταν και πληθύνονταν από τη χωρίς όρια εκμετάλλευση των απλών ανθρώπων. Όταν ο Μαρξ κι ο Ένγκελς διατύπωσαν το μανιφέστο τους, άρχισε η αντίστροφη μέτρηση. Τα γρανάζια της Ιστορίας αναδιατάχθηκαν με κατεύθυνση τη μεγάλη επανάσταση του 1917. Χρειάστηκε να περάσουμε στον 20ο αιώνα. Σε μια συγκεχυμένη εποχή, όταν οι σοσιαλιστικές υποδιαιρέσεις, οι φασιστικές μεγαλοστομίες και οι φιλελεύθερες ψευδαισθήσεις, ανακάτεψαν εκ βάθρων τις κοινωνίες και μπέρδεψαν τη σκέψη των ανθρώπων. Σε μια εποχή που γεννοβόλησε τους δύο μεγάλους πολέμους κι ανάμεσα τους τη ταραγμένη παραδοξότητα του μεσοπόλεμου. Ο πλανήτης μας, που έζησε πρωτόγνωρους κραδασμούς, γνώρισε τη νηνεμία σε ένα μέρος που παλιότερα έμοιαζε καταραμένο: Στη Γιάλτα. Τότε ξεκίνησε το ταξίδι για τις δικές μας μέρες, τον πρώιμο 21ο αιώνα, με μια μοναδική στάση ενδιάμεσα, το τέλος του ψυχρού πολέμου.\nΛένε πώς την Ιστορία τη γράφουν οι νικητές. Αυτό δεν είναι αλήθεια. Η ρήση αυτή αφορά σ’ εκείνους που ειδικεύονται στα κουτσομπολιά της Ιστορίας, σ’ εκείνους που αρέσκονται στις συνομωσίες και εθελοτυφλούν μπροστά στη βεβαιότητα των μεγάλων γεγονότων, σ’ εκείνους που εμμένοντας στις ιδεοληψίες τους υποτάσσουν την Ιστορία στις απόψεις και στα γούστα τους. Δεν είναι πάντα εύκολο να ερμηνεύουμε τα γεγονότα, χωρίς θυμό, χωρίς παντογνωσία, χωρίς να τα καταχωρούμε, με βάση αυτό που νομίζουμε ως δίκαιο και ως άδικο. Είναι πολύ δύσκολο να αποδεχθούμε τη σκληρότητα της Ιστορίας, η οποία στο διάβα της έχει σκορπίσει ολόκληρα έθνη στους πέντε ανέμους και ποτέ δεν υπολόγισε τα συναισθήματα των ανθρώπων. Γιατί η Ιστορία δεν ξεδιπλώνεται με οδηγό τού τι θα θέλαμε να γίνει, αλλά είναι αυτό που τελικά γίνεται, κάτω υπό την επήρεια απείρων παραμέτρων. Μέσα σε ένα χαοτικό περιβάλλον αιτιών και αποτελεσμάτων. Και ποτέ η Ιστορία δεν συγκινήθηκε από τα παράπονα και τα δάκρυα των ανθρώπων, ποτέ δεν συγκινήθηκε από τις οιμωγές και τα παρακάλια. Η δουλειά της είναι απλά να μετατρέπει το μέλλον σε παρελθόν.\nΣτη διάρκεια του 20ου αιώνα, μια βασική αναμονή των ανθρώπων ήταν η πτώση του καπιταλισμού. Σήμερα στο μυαλό των ανθρώπων ο καπιταλισμός είναι ο ορισμός της αδικίας. Στο οπλοστάσιο του λεξιλογίου μας υπάρχουν ανεξίτηλες λέξεις που τον χαρακτηρίζουν : Εμπορευματοποίηση, κερδοσκοπία, κατάπτωση αξιών, ατομισμός. Ειδικά από την εποχή που η κριτική του υπαρκτού σοσιαλισμού ολοκληρώθηκε και το όραμα για ένα άλλον κόσμο καλύτερο αναβλήθηκε, η μήνις στράφηκε, αποκλειστικά στον καπιταλισμό. Και ο σοσιαλισμός, από μια απτή πραγματικότητα, μετατράπηκε πάλι σε ένα όνειρο, σε μια προσδοκία, από τον οποίο όμως δεν μπορούμε πλέον να εκμαιεύσουμε εναλλακτικές λύσεις. Όπως είπε και ο μαρξιστής καθηγητής David Harvey : «Νομίζω ότι γνωρίζω τη φύση του προβλήματος, αλλά δεν έχω τις λύσεις».\nΠοτέ όμως δεν αναρωτηθήκαμε σε τι οφείλεται η αντοχή του καπιταλισμού. Πώς είναι δυνατόν αυτό το τόσο άδικο σύστημα, που είναι υπεύθυνο για την εκμετάλλευση των ανθρώπων, που τόσα δεινά έφερε στο κόσμο μας, να έχει τη δυνατότητα μιας τέτοιας μακροημέρευσης; Πώς είναι δυνατόν οι κοινωνίες που πια γνωρίζουν, να μη μπορούν να τον ξεφορτωθούν και να οδεύσουν σε ένα καλύτερο αύριο, αφήνοντας τον πίσω τους; Σ’ αυτό το εύλογο ερώτημα, ίσως η απάντηση να βρίσκεται στην ικανότητα αυτού του συστήματος να διατηρεί τις κοινωνίες ανοιχτές. Με ανορθογραφίες και αναπηρίες, με αδικίες και εκμετάλλευση, αλλά ανοιχτές. Κι αυτό ακριβώς το παράδοξο χαρακτηριστικό του, μας δίνει τη δυνατότητα να του αντιστεκόμαστε, να τον διαμορφώνουμε, να επεμβαίνουμε στις λειτουργίες του, να τα βάζουμε μαζί του και να στοχαζόμαστε ελεύθερα, κάνοντας όνειρα για έναν κόσμο χωρίς αυτόν. Μας επιτρέπει τέλος να τον θυσιάζουμε κάθε μέρα ως αποδιοπομπαίο τράγο.\nΚαι μια επίκαιρη σημείωση: Σε προηγούμενο άρθρο μιλήσαμε για τον τη κεντρική αντίθεση ανάμεσα στα κράτη-έθνη και τις αγορές. Πριν μερικές μέρες οι G20 αποφάσισαν να επιτεθούν στους φορολογικούς παραδείσους. Πλέον οι αγορές δεν θα μπορούν να κρύβονται πίσω από την ανωνυμία τους. Θα υποχρεωθούν να συμβάλουν στο κόστος της κρίσης με τα πλούτη που συσσώρευσαν παράνομα. Και για όσους ακολουθούν ιδεολογίες, οι G20 έλαβαν ένα σοσιαλιστικό μέτρο.